open-index/open-wikipedia-markdown huggingface dataset:
చల్లా వంశీచంద్ రెడ్డి

**చల్లా వంశీ చంద్ రెడ్డి** తెలంగాణ రాష్ట్ర రాజకీయ నాయకుడు. ఆయన 2014 ఎన్నికల్లో కల్వకుర్తి శాసనసభ నియోజకవర్గం నుండి ఎంఎల్ఏగా గెలిచాడు. అంతకుముందు ఉమ్మడి ఆంధ్రప్రదేశ్ రాష్ట్ర యూత్ కాంగ్రెస్ అధ్యక్షులుగా ఉన్నాడు.

## జననం
వంశీ చంద్ రెడ్డి, నాగర్‌కర్నూల్ జిల్లా, సేరి అప్పారెడ్డిపల్లి గ్రామంలో చల్లా రాంరెడ్డి, శోభారాణి దంపతులకు జన్మించాడు. ఈయన తండ్రి ప్రభుత్వ ఉద్యోగి, తల్లి గృహిణి.

## రాజకీయ జీవితం
విద్యార్థి దశ నుండే రాజకీయాలపై ఉన్న ఆసక్తితో వంశీచంద్ రెడ్డి రాజకీయాల్లో వచ్చాడు. కాంగ్రెస్ పార్టీలో చేరి అంచెలంచెలుగా ఎదిగిన వంశీచంద్ రెడ్డి 2005 – 2006లో ఎన్.ఎస్.యూ.ఐ రాష్ట కార్యదర్శిగా, 2006 – 2010 ఎన్.ఎస్.యూ.ఐ రాష్ట అధ్యక్షుడిగా, 2012-14 లో రాష్ట్ర యూత్ కాంగ్రెస్ అధ్యక్షుడిగా బాధ్యతలు నిర్వహించాడు. 2014లో అసెంబ్లీ ఎన్నికల్లో కల్వకుర్తి నియోజకవర్గం నుండి కాంగ్రెస్ పార్టీ తరపున పోటీ చేసి భారతీయ జనతా పార్టీ అభ్యర్థి తల్లోజు ఆచారిపై 78 ఓట్ల స్వల్ప తేడాతో గెలుపొంది, తొలిసారిగా తెలంగాణ అసెంబ్లీలో అడుగుపెట్టాడు. 2018 ఆగస్టులో ఆయన సేవలకు గుర్తింపునిచ్చి ఏఐసీసీ కార్యదర్శిగా నియమించింది. 2018లో తెలంగాణ అసెంబ్లీకి జరిగిన ముందస్తు ఎన్నికల్లో తెలంగాణ రాష్ట్ర సమితి అభ్యర్థి జైపాల్ యాదవ్ చేతిలో ఆయన ఓటమి పాలయ్యాడు. 2019 లోక్‌సభ ఎన్నికల్లో మహబూబ్‌నగర్ లోక్‌సభ నియోజకవర్గం నుంచి పోటీ చేసి టిఆర్ఎస్ అభ్యర్థి మన్నె శ్రీనివాస్ రెడ్డి చేతిలో ఓడిపోయాడు.

చల్లా వంశీచంద్ రెడ్డి  ఏఐసీసీ కార్యదర్శి హోదాలో మహారాష్ట్ర పార్టీ వ్యవహారాలను ప‌ర్య‌వేక్షిస్తున్నాడు. ఆయన ఏఐసీసీ ప్రధాన కార్యదర్శి కేసీ వేణుగోపాల్ సహాయకుడిగా, జాతీయ స్థాయిలో పార్టీ సంస్థాగత వ్యవహారాల బాధ్యతలను నిర్వహిస్తున్నాడు. ఆయన 2023 ఆగస్టు 20న కాంగ్రెస్ వర్కింగ్ కమిటీ ప్రత్యేక ఆహ్వానితుడిగా నియమితుడయ్యాడు. 

చల్లా వంశీచంద్ రెడ్డి 2024లో జరిగిన లోక్‌సభ ఎన్నికలలో మహబూబ్‌నగర్ లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి డి. కె. అరుణ చేతిలో 4500 ఓట్ల స్వల్ప తేడాతో ఓడిపోయాడు. ఆయనను 2025 ఫిబ్రవరి 2న కాంగ్రెస్‌ పార్టీ ఏర్పాటు చేసిన నాయకులు, నిపుణుల సాధికారత (ఎంపవర్డ్‌ యాక్షన్‌ గ్రూప్‌ ఆఫ్‌ లీడర్స్‌ అండ్‌ ఎక్స్‌పర్ట్స్‌- ఈగల్‌) కమిటీలో సభ్యుడిగా నియమించింది.

తెలంగాణాలో కాంగ్రెస్ పార్టీ సంస్థాగత నిర్మాణాన్ని పూర్తి చేసేందుకుగాను వంశీచంద్ రెడ్డిని  ఉమ్మడి ఖమ్మం జిల్లా ఇన్‌చార్జ్‌గా 2025 జులై 7న టీపీసీసీ చీఫ్ మహేష్ కుమార్ గౌడ్ నియమించాడు. 

చల్లా వంశీ చంద్ రెడ్డి దేశవ్యాప్తంగా డీసీసీ అధ్యక్షుల నియామక ప్రక్రియకు ఏఐసీసీ ఇంఛార్జిగా 2025 జూలై 18న నియమితుడయ్యాడు.

## మూలాలు

వర్గం:నాగర్‌కర్నూల్ జిల్లా రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2014)
వర్గం:నాగర్‌కర్నూల్ జిల్లా నుండి ఎన్నికైన శాసన సభ్యులు
వర్గం:నాగర్‌కర్నూల్ జిల్లా వ్యక్తులు
కన్వ వంశం

కన్వా రాజవంశం (కన్వాయన) ఒక రాజవంశం. ఇది తూర్పు, మధ్య భారతదేశంలోని కొన్ని ప్రాంతాలలో శుంగ రాజవంశం స్థానాన్ని భర్తీ చేసింది. ఇది క్రీ.పూ 75 నుండి క్రీ.పూ 30 వరకు పరిపాలించింది.

కన్వా రాజవంశం మగధ (తూర్పు భారతదేశంలో) లో పాలించినట్లు పురాణ సాహిత్యం సూచించినప్పటికీ వారి నాణేలు ప్రధానంగా మధ్య భారతదేశంలోని విదీష, పరిసరాలలో కనిపిస్తాయి. 
ఇది తరువాత షుంగా పాలకులకు రాజధానిగా కూడా ఉంది.

క్రీస్తుపూర్వం 75 లో షుంగా రాజవంశం యొక్క చివరి పాలకుడు దేవభూతిని పడగొట్టి ఆయన మంత్రి వాసుదేవుడు కన్వ రాజవంశాన్ని స్థాపించాడు. కన్వ పాలకుడు శుంగ రాజవంశం రాజులను వారి పూర్వ సామ్రాజ్యంలోని ఒక మూలలో గుప్తంగా పాలన కొనసాగించడానికి అనుమతించాడు. నలుగురు కన్వా పాలకులు ఉన్నారు. పురాణాల ఆధారంగా వారి రాజవంశానికి శాతవాహనులు ముగింపు పలికారు.

## ఉత్పన్నం
శుంగ రాజవంశానికి చెందిన దేవభూతిని వాసుదేవకన్వా చంపి కన్వా వంశం స్థాపించబడింది.

## పాలకులు
కన్వరాజవంశం మొదటి పాలకుడు వాసుదేవుడు. ఆయన గోత్రం పేరు రాజవంశానికి పేరుగా పెట్టబడింది. ఆయన తరువాత ఆయన కుమారుడు భూమిమిత్ర అధికారపీఠం అధిష్ఠించాడు. భూమిమిత్ర చిత్రంతో ముద్రించబడిన నాణేలు పాంచాల రాజ్యప్రాంతంలో కనుగొనబడ్డాయి. "కన్వస్య" చిత్రాలతో ముద్రించబడిన రాగి నాణేలు విదిషా, అలాగే వత్స రాజ్యంలోని కౌశంబిలో కూడా కనుగొనబడ్డాయి. భూమిమిత్ర పద్నాలుగు సంవత్సరాలు పరిపాలించాడు. తరువాత ఆయన కుమారుడు నారాయణ వారసత్వంగా రాజ్యపాలన చేసాడు. నారాయణ పన్నెండు సంవత్సరాలు పరిపాలించాడు. తరువాత ఆయన కుమారుడు సుషర్మాను కన్వరాజవంశం చివరి రాజుగా రాజ్యపాలన చేసాడు.

* వాసుదేవుడు (మ. క్రీ.పూ. 75 - క్రీ.పూ. 66)
* భూమిమిత్ర (మ. క్రీ.పూ.66 - క్రీ.పూ. 52)
* నారాయణ (మ. క్రీ.పూ. 52 - క్రీ.పూ. 40)
* సుసర్మాను (మ. క్రీ.పూ .40 - క్రీ.పూ. 30)

## తరువాత పాలకులు
కన్వా రాజవంశం చివరి పాలకుడిని బాలిపుచ్చా హత్యచేసి అంధ్ర రాజవంశాన్ని స్థాపించాడు.

## తరువాత పాలకులు
శాతవాహనులు కన్వ రాజవంశాన్ని ఓడించి మధ్య భారతదేశంలో రాజ్యస్థాపన చేసారు. ఏది ఏమయినప్పటికీ క్రీస్తుపూర్వం 1 వ శతాబ్దం నుండి సా.శ. 2 వ శతాబ్దం వరకు మగధ కౌశంబిని పాలించిన మిత్రా రాజవంశానికి సామంతరాజ్యంగా ఉందని నామిస్మాటికు, ఎపిగ్రాఫికు ఆధారాలు సూచిస్తున్నాయి.

## మూలాలు

### వనరులు
* 
* 

## వర్గం

వర్గం:Brahmin communities
వర్గం:Magadha
వర్గం:History of Bengal
వర్గం:History of Bihar
వర్గం:Dynasties of India
వర్గం:Dynasties of Bengal
వర్గం:Kingdoms of Bihar
వర్గం:1st century BC in India
సింగం123

**సింగం123**  అమిత్ నాయర్  దర్శకత్వం వహించిన 2015 భారతీయ తెలుగు భాషా యాక్షన్ కామెడీ చిత్రం. ఈ చిత్రానికి  24 ఫ్రేమ్స్ ఫ్యాక్టరీ బ్యానర్ పై మంచు విష్ణు నిర్మించాడు.  ఈ చిత్రంలో సంపూర్నేష్ బాబు ప్రధాన పాత్రలో నటించాడు.  ఈ చిత్రం 2015 జూన్ 5 న మిశ్రమ సమీక్షలతో   విడుదలైంది కాని బాక్సాఫీస్ వద్ద విజయవంతమైంది.  ఈ చిత్రం సింగం సిరీస్ యొక్క అనుకరణ.

## కథ
సింగం 123 (సంపూర్ణేష్ బాబు) సమాజంలో నేరాలను సహించలేని శక్తివంతమైన పోలీసు. అతని విజయవంతమైన ట్రాక్ రికార్డ్ కారణంగా, ప్రభుత్వం అతన్ని సింగరాయకొండ అనే ప్రదేశానికి బదిలీ చేస్తుంది. అక్కడ, అతను అనేక దుశ్చర్యలకు పాల్పడిన నేరస్థుడు లింగం (భవానీ) ను ఎదుర్కొంటాడు. ఒక మంచి రోజు, సింగం తన చట్టవిరుద్ధ కార్యకలాపాలన్నింటినీ అంతం చేస్తానని లింగం వద్ద సవాలు విసిరాడు.

ఈ ఉద్దేశ్యంతో  లింగం, అతని మద్దతుదారులను నాశనం చేయడానికి సింగం ఒక మిషన్ ప్రారంభిస్తాడు. ఈ ప్రక్రియలో, అతను చాలా ఇబ్బందులను ఎదుర్కొంటాడు. వాటిని ఒక్కొక్కటిగా అధిగమించడానికి ప్రయత్నిస్తాడు. సింగం తన మిషన్ ని పూర్తి చేయడం ద్వారా తన లక్ష్యాన్ని సాధించగలరా? లేదా ఈ ప్రక్రియలో ఉన్న అడ్డంకులను అధిగమించడంలో అతను విఫలమవుతాడా? అది మిగిలిన కథలో ఉంటుంది.

## తారాగణం

* సంపూర్ణేష్ బాబు సింగం 123 గా
* అన్నపూర్ణ
* భవానీ లింగంగా
* ప్రుద్విరాజ్ జగ్గం గా, సింగం 123 తండ్రి
* సనమ్ శెట్టి
* వివా హర్ష జూనియర్ లింగాగా

## మూలాలు

## బాహ్య లంకెలు

* 

వర్గం:2015 తెలుగు సినిమాలు
ప్రపంచ నీటి పర్యవేక్షణ దినోత్సవం

**ప్రపంచ నీటి పర్యవేక్షణ దినోత్సవం** ప్రతి సంవత్సరం సెప్టెంబరు 18న నిర్వహించబడుతుంది. నీరు పరిశుభ్రంగా ఉంచుకుంటూ, ఎప్పటికప్పుడు పర్యవేక్షించాలన్న ఉద్ధేశ్యంతో ఈ దినోత్సవం జరుపబడుతుంది.

## చరిత్ర
2003లో అమెరికా యొక్క క్లీన్ వాటర్ ఫౌండేషన్ (ఎసిడబ్ల్యుఎఫ్) ప్రపంచ విద్యా కార్యక్రమంలో భాగంగా ప్రపంచ నీటి పర్యవేక్షణ దినోత్సవాన్ని ఏర్పాటు చేసింది. దేశాలలోని నీటి వనరులను పునరుద్ధరించడానికి, రక్షించడానికి 1972, అక్టోబరు 18న యునైటెడ్ స్టేట్స్ దేశంలో ప్రవేశపెట్టిన పరిశుభ్ర నీటి చట్టం వార్షికోత్సవానికి గుర్తుగా ఒక నెలరోజుల ముందుగా  సెప్టెంబరు 18న ఈ దినోత్సవం జరపాలని నిర్ణయించారు. 2006లో ఈ కార్యక్రమ సమన్వయం నీటి పర్యావరణ సమాఖ్య, అంతర్జాతీయ నీటి సంఘాలకు... ఆ తరువాత 2015, జనవరిలో ఎర్త్ ఎకో ఇంటర్నేషనల్‌కు అప్పగించబడింది.

## లక్ష్యం
# స్థానికంగా ఉన్న నీటి వనరులపై ప్రాథమిక పర్యవేక్షణను నిర్వహించేవిధంగా పౌరులను చైతన్యపరచడం
# ప్రపంచవ్యాప్తంగా ఉన్న నీటి వనరులను పరిరక్షించడంలో ప్రజలకు అవగాహన పెంపొందించడం

## కార్యక్రమాలు
# ఉష్ణోగ్రత, ఆమ్లత్వం (పిహెచ్), స్పష్టత (టర్బిడిటీ), కరిగిన ఆక్సిజన్ (డిఓ)తో సహా నీటి నాణ్యత మొదలైన అంశాలలో స్థానిక నీటి వనరులను నమూనా చేయడానికి ప్రతి ఒక్కరికి పరీక్ష కిట్ అనుమతిని ఇవ్వడం
# పరీక్ష కిట్ లను కొనుగోలుచేయడంకోసం స్థానికంగా ఉన్న ఎర్త్ ఎకో ఇంటర్నేషనల్ సంస్థ నుండిగానీ, ఇతర సంస్థల నుండిగానీ ఆర్థిక సహాయం అందించడం.
# 2010లో 85 దేశాలలోని 2,00,000 మంది ప్రజలు, 2012లో 100 దేశాలలోని దాదాపు పది లక్షలమంది ప్రజలు తమ స్థానిక జల వనరులను పర్యవేక్షించారు.
# 2008లో ఇండోనేషియా నుండి అర్కాన్సాస్ వరకు విద్యార్థులు నీటి నాణ్యత యొక్క ప్రాముఖ్యతను ప్రజలు దృష్టికి తీసుకురావడానికి జరిగిన కార్యక్రమంలో పాల్గొన్నారు.

## మూలాలు

వర్గం:అంతర్జాతీయ దినములు
వర్గం:నీరు
బుచ్చెయ్యపేట మండలం

**బుచ్చెయ్యపేట మండలం**, ఆంధ్రప్రదేశ్ రాష్ట్రములోని అనకాపల్లి జిల్లాకు చెందిన ఒక మండలం. బుచ్చెయ్యపేట ఈ మండలానికి కేంద్రం.

## మండల గణాంకాలు
2011 భారత జనాభా లెక్కలు ప్రకారం మండల జనాభా మొత్తం 66,214 మంది ఉండగా, అందులో  పురుషులు 32,896 మంది కాగా,  స్త్రీలు 33,318 మంది ఉన్నారు.
## మండలంలోని గ్రామాలు

### రెవెన్యూ గ్రామాలు
# అప్పంపాలెం
# అయితంపూడి
# ఆర్. భీమవరం
# ఆర్. శివరాంపురం
# ఎల్. సింగవరం
# కందిపూడి
# కరక
# కొండపాలెం అగ్రహారం
# కొండపాలెం
# కొండెంపూడి
# కొమళ్ళపూడి
# గంటికొర్లాం
# గున్నెంపూడి
# చిట్టియ్యపాలెం
# చింతపాక
# చిన మదీనా
# చిన్నప్పన్నపాలెం
# తయిపురం
# తురకలపూడి
# దిబ్బిడి
# నీలకంఠాపురం
# పంగిది
# పి. భీమవరం
# పెదపూడి అగ్రహారం
# పెదపూడి
# పెద మదీనా
# పొట్టిదొరపాలెం
# పోలేపల్లి
# బుచ్చయ్యపేట
# భట్లోవ
# మంగళాపురం
# మల్లాం
# మల్లాం భూపతిపాలెం
# రాజాం
# లింగ భూపాలపురం అగ్రహారం
# లోపూడి
# వడ్డాది
# విజయరామరాజుపేట

## మూలాలు
గోవింద్ పశు విహార్ జాతీయ ఉద్యానవనం

**గోవింద్ పశు విహార్ జాతీయ ఉద్యానవనం** ఉత్తరాఖండ్ రాష్ట్రంలోని ధారఖాది అనే ప్రాంతంలో ఉంది.

## చరిత్ర
ఈ ఉద్యానవనం మార్చి 1, 1955 న స్థాపించబడింది. ఈ ఉద్యానవనం గర్హ్వాల్ హిమాలయాల ఎత్తైన ప్రదేశాలలో ఉంది. ఇది 958 చదరపు కి.మీ. వైశాల్యంలో విస్తరించి ఉంది.

## జంతు, పక్షుల వివరాలు
ఈ ఉద్యానవనంలో సుమారు 15 జాతులకు పెద్ద క్షీరదాలు,  150 పైగా అనేకరకాల పక్షులు ఉన్నాయి. ఇందులో ఆసియాలో ఉండే నల్ల ఎలుగుబంట్లు, చిరుతపులులు, కస్తూరి జింక, భరాల్, హిమాలయ తహర్, సెరో, చిన్న క్షీరదాలలో భారతీయ క్రెస్టెడ్ పోర్కుపైన్, గోరల్, సివెట్, హెడ్జ్హాగ్, అడవి పందులు వంటి అనేక రకాల జంతువులు ఉన్నాయి.. ఈ ఉద్యానవనంలో భిన్న జాతులకు చెందిన పక్షులు ఉన్నాయి అందులో బంగారు ఈగిల్, స్టెప్పీ ఈగిల్, బ్లాక్ ఈగిల్,  స్నోకాక్, మోనాల్ ఫెసాంట్, చీర్ ఫెసాంట్, వెస్ట్రన్ ట్రాగోపాన్ వంటి అంతరించిపోతున్న అనేక జాతులకు ఆవాసంగా ఉంది.

## వృక్ష సంపద వివరాలు
ఈ ఉద్యానవనంలో పశ్చిమ హిమాలయ బ్రాడ్‌లీఫ్ అడవులు,  సబ్‌పాల్పైన్ కోనిఫెర్ అడవులు, ఆల్పైన్ పొద, పచ్చికభూములు వంటివి ఉన్నాయి. ఈ ఉద్యానవనం దిగువ భాగాలలో ఉన్న చెట్లలో చిర్ పైన్,  దేవదారు, ఓక్, సుమారు 2600 మీటర్ల ఎత్తులో ఉండే ఆకురాల్చే జాతులకు చెందిన చెట్లు ఉన్నాయి.
## మరిన్ని విశేషాలు
ఈ ఉద్యానవనం సముద్ర మట్టానికి 1,400 నుండి 6,323 మీటర్ల ఎత్తులో ఉంది. ఇందులో హర్ కి డూన్ లోయ ఉంది. దీనిపై సందర్శకులు ట్రెక్కింగ్ చేస్తారు. ఇదేకాక రూయిన్సియారా అనే ఎత్తైన సరస్సు ఉంది.

## మూలాలు
అరకులోయ మండలం

**అరకులోయ మండలం**,ఆంధ్రప్రదేశ్ రాష్ట్రం, అల్లూరి సీతారామరాజు జిల్లాలోని మండలం. కాంతబంసుగూడ దీని ప్రధాన పరిపాలనా కేంద్రం.ఈ మండలంలో 169 రెవెన్యూ గ్రామాలు ఉన్నాయి. మండలం కోడ్:04844. అందులో ఆరు నిర్జన గ్రామాలు.
## మండలం లోని పట్టణాలు

* కాంతబంసుగూడ (జనగణన పట్టణం)
## జనాభా గణాంకాలు
2011 భారత జనాభా గణాంకాల ప్రకారం మండల జనాభా మొత్తం 56,674. అందులో  పురుషులు 27,492,  స్త్రీలు 29,182. అక్షరాస్యత 48.55%. అందులో పురుషులు 61.56%, స్త్రీలు 35.10%
## మండలం లోని గ్రామాలు
### రెవెన్యూ గ్రామాలు

#అంటిపర్తి
#అడ్డుమండ
#అదరు
#అమలగుడ
#ఇరగై
#ఉరుములు
#కజ్జురుగుడ
#కందులగుడ్డి
#కప్పలగొండి
#కమలతోట
#కమలబండ
#కరకవలస
#కాగువలస-1
#కాగువలస-2
#కిక్కటిగుడ
#కిన్నంగుడ
#కుండిగుడ
#కురుశీల
#కుసుంగుడ
#కెంతుబెడ
#కొత్తబల్లుగుడ
#కొత్తవలస-1
#కొత్తవలస-2
#కొత్తవలస-3
#కొర్రగుడ-1
#కొర్రగూడ-2
#కొర్రగూడ-3
#కొలియాగుడ
#కోడిపుంజువలస
#కోసిగుడ
#గంగసానివలస
#గంజాయవలస
#గటుగుడ
#గట్టనగుడ
#గండమెట్ట
#గడ్యాగుడ
#గత్తరగుడ
#గన్నెల
#గరుడగుడ
#గాతపాడు
#గిర్లిగుడ
#గుగ్గుడ
#గొజర
#గొండిగుడ
#చండ్రపొదరు
#చంద్రపొడ
#చిత్తంగొండి
#చినగంగగుడి
#చినలబుడు
#చీడివలస
#చెల్లుబడి
#చొంపి
#జగినివలస
#జనంగుడ
#జరిమానుగుడ
#జర్లంగి
#డప్పుగుడ
#డింగ్రిపుట్టు
#తంగులబెడ్డ
#తడక
#తీడిగుడ
#తుంగగెడ్డ
#తుడుము
#తొరదంబువలస
#తోకవలస-1
#తోకవలస-2
#తోటవలస-1
#తోటవలస-2
#తోటవలస-3
#తోడుబండ
#దనసాలవలస
#దనిరంగిని
#దబుగుడ
#దబురంగిణి
#దవాడగుడ
#దళపతిగుడ
#దుంగియపుట్టు
#దుడ్డికొండ
#దుంబ్రిగుడ
#దెల్లిపాడు
#దేవరాపల్లి
#దొరగుడ
#దొల్లిగుడ
#దోమలజోరు
#నండ
#నందిగుడ
#నిన్నిమామిడివలస
#నొవ్వగుడ
#పకనగుడ
#పద్మాపురం
#పనిరంగిణి
#పప్పుడువలస
#పాతబల్లుగుడ
#పిట్టమర్రిగుడ
#పిట్రగుడ
#పిరిపొదరు
#పిరిబండ
#పూజారిబండ
#పూలుగూడ
#పెదగంగగుడి
#పెదగరువు
#పెదగెడ్డవలస
#పెద లబుడు
#పెద వలస
#పొత్తంగిపాడు
#పొలంగుడ
#బండపానువలస
#బత్తివలస
#బలియాగుడ-2
#బలియాగుడ
#బంసుగుడ
#బస్కి
#బెడ్డగుడ
#బైరుగుడ
#బొండం
#బొండగుడ
#బొండుగుడ
#బొందుగుడ
#బొర్రకాలువలస
#బొర్రచింత
#బొర్రిగుడ
#బోడుగుడ
#బోయిగుడ
#బోసుబెడ
#మంజుగుడ
#మజ్జివలస
#మడగుడ
#మదాల
#మాల సింగారం
#ముల్యాగలుగు
#ముశ్రిగుడ
#ముసిరిగుడ
#మెట్లపాడు
#మొర్రిగుడ
#యండపల్లివలస
#రక్తకండి
#రంగినిగుడ
#రణజిల్లెడ
#రంపుడువలస
#రవ్వలగుడ
#రామకృష్ణనగర్
#రెగ
#లంటంపాడు
#లండిగుడ
#లిట్టిగుడ
#లింబగుడ
#లెడ్డంగి
#లెంబగుడ
#లోతేరు
#వంటమూరు
#వంటలగుడ
#వర్ర
#వలిడిపనస
#విష్ణుగుడ
#శరభగుడ
#శిరగం
#సబక
#సరుబెడ్డ-2
#సరుబెడ్డ
#సిరసగుడ
#సుంకరమెట్ట
#సుకురుగుడ
#హత్తగుడ

గమనిక:నిర్జన గ్రామాలను పరిగణించలేదు.

## మూలాలు

## వెలుపలి లంకెలు
తెలుగు మాధ్యమాల దినోత్సవం

**తెలుగు మాధ్యమాల దినోత్సవం** ప్రతి సంవత్సరం సెప్టెంబరు 19న నిర్వహించబడుతుంది. తెలుగు మాధ్యమాలలో వాడుక భాషను విజయవంతంగా ప్రవేశపెట్టిన తాపీ ధర్మారావు గుర్తుగా ఆయన జన్మదినం రోజున ఈ దినోత్సవం జరుపబడుతుంది.

## చరిత్ర
ప్రింట్‌ మీడియా, ఎలక్ట్రానిక్‌ మీడియా, న్యూ మీడియా, పత్రికలు, రేడియో, టెలివిజన్, ఫేస్‌బుక్ మొదలైనవి మాధ్యమాలుగా ఉన్నాయి. దేశంలో మరే భాషలో లేనన్ని వార్తాఛానళ్లు, పత్రికలు తెలుగులో ఉన్నాయి. తెలుగు భాషా పండితుడు తాపీ ధర్మారావు ప్రజల భాషను గౌరవించి తొలిసారిగా 1936లో 'జనవాణి' పత్రికలో వాడుక భాషను ప్రవేశపెట్టాడు. ఆ తరువాత అనేకమంది సంపాదకులు ఈ విధానాన్ని కొనసాగిస్తూవచ్చారు. 

## లక్ష్యం
గ్రాంథిక భాషకాకుండా ప్రజలు ఉపయోగించే వాడుక భాషను వివిధ మాధ్యమాలలో వాడుతూ వారికి అవసరమైన విషయాలను అందించడం

## కార్యక్రమాలు
# వాడుక భాషగా తెలుగు ప్రాముఖ్యతను తెలుసుకునేలా వివిధ విద్యాసంస్థల్లో  అవగాహన శిబిరాలు ఏర్పాటుచేసి, విద్యార్థులకు వ్యాసరచన పోటీలను నిర్వహించడం
# వివిధ మాధ్యమాలలో పనిచేసే పాత్రికేయులను వాడుక భాషలో వార్తలు అందించేలా ప్రోత్సహించడం

## మూలాలు

వర్గం:తెలుగు
వర్గం:దినోత్సవాలు
గిండి జాతీయ ఉద్యానవనం

**గిండి జాతీయ ఉద్యానవనం** తమిళనాడు రాష్ట్రంలోని చెన్నై నగరానికి చేరువలో ఉంది.

## చరిత్ర
ఈ ఉద్యానవనాన్ని 1977 లో స్థాపించారు. ఈ ఉద్యానవనం 2.7057 చదరపు కిలోమీటర్ల వైశాల్యంలో విస్తరించి ఉంది. ఈ ప్రాంతాన్ని మొదటగా అప్పటి గవర్నర్ విలియం లాంగ్‌హోర్న్ గిండి లాడ్జ్ పేరుతో తన నివాసాన్ని నిర్మించాడు. ఈ ప్రదేశంలో ఉన్న కొంత భాగాన్ని సెయింట్ థామస్ మౌంట్‌ అనే వ్యక్తి వినోదం కోసం ఈ ప్రాంతాన్ని సువిశాల ప్రదేశంగా అభివృద్ధి చేశాడు. మిగిలిన ప్రాంతాన్ని 1821 లో ప్రభుత్వం కొనుగోలు చేసి 1910 లో రిజర్వ్ ఫారెస్ట్ గా చేసింది. 1945 నుంచి ఈ ఉద్యనవనంలోకి మచ్చల జింకలు ఇందులోకి వలసకు వచ్చాయి. 1958 లో మద్రాసులోని ఇండియన్ ఇన్స్టిట్యూట్ ఆఫ్ టెక్నాలజీ స్థాపన కోసం ఈ ఉద్యానవనంలో ఉన్న కొంత భాగాన్ని దాని నిర్మాణానికి కేటాయించారు. అదే సంవత్సరంలో, అప్పటి భారత ప్రధాని జవహర్‌లాల్ నెహ్రూ ఈ డీర్ పార్కును, చిల్డ్రన్స్ పార్కుగా చేయడానికి కొంత భాగాన్ని కేటాయించారు.

## జంతు సంపద
ఈ ఉద్యానవనం ఆవాసేతరా, ఆవాస జంతువుల పరిరక్షణకు రెండింటిలోనూ ఉంది, 400 బ్లాక్ బక్స్, 2,000 మచ్చల జింకలు, 24 నక్కలు, అనేక రకాల పాములు, గెక్కోస్, తాబేళ్లు, 130 కి పైగా అనేక రకాల పక్షులు, 14 జాతుల క్షీరదాలు, 60 కి పైగా సీతాకోకచిలుకలు, సాలెపురుగులు పీతలు, నత్తలు, తేళ్లు, మిల్లిపేడ్లు వంటి ఎన్నో రకాల జంతువులకు సంరక్షిస్తుంది.

## మరిన్ని విశేషాలు
ఈ ఉద్యానవనం భారతదేశంలోనే 8 వ అతి చిన్న జాతీయ ఉద్యానవనం. ఈ ఉద్యానవనం కొంత భాగాన్ని గతంలో 'గిండి లాడ్జ్' అని పిలిచేవారు.

## మూలాలు
వేట (2014 సినిమా)

**వేట** 2014, మార్చి 21న విడుదలైన తెలుగు చలనచిత్రం. సివి రావు, సి. కళ్యాణ్ నిర్మాణ సారథ్యంలో అశోక్ ఆల్లే దర్శకత్వం వహించిన ఈ చిత్రంలో శ్రీకాంత్, తరుణ్,  మధురిమ, జాస్మిన్ భాసిన్ ప్రధాన పాత్రల్లో నటించగా, చక్రి సంగీతం అందించాడు.

## నటవర్గం

* శ్రీకాంత్ (జగన్)
* తరుణ్ (కార్తీక్)
* మధురిమ (దేవరాజ్ చెల్లి)
*జాస్మిన్ భాసిన్ (సోనాల్)
* అజాజ్ ఖాన్ (దేవరాజ్
* దీప్తి వాజ్ పెయ్ (ప్రవళ్ళిక)
* షకలక శంకర్ (ముహమ్మద్ )
* రవిప్రకాష్ (స్టాలిన్)
* ఆదర్శ్ బాలకృష్ణ (పుతిన్)
* సప్తగిరి 
* మధునందన్ 
* శ్రీవిష్ణు
* రవి కిషన్ 

## సాంకేతికవర్గం

* రచన, దర్శకత్వం: అశోక్ ఆల్లే
* నిర్మాత: సివి రావు, సి. కళ్యాణ్
* రచన	అశోక్ ఆల్లే
* సంగీతం: చక్రి
* ఛాయాగ్రహణం: భూపతి
* కూర్పు: గౌతంరాజు
* పంపిణీదారు: తేజ సినిమా

## పాటలు
ఈ చిత్రానికి చక్రి సంగీతం అందించగా, కందికొండ యాదగిరి పాటలు రాశాడు.

# ఎవరో ఎవతో - గానం: కె. హరి - 04:22
# సరిగమల్లే సరిగమల్లే - గానం: హరిహరన్, కౌసల్య - 05:47
# ఒకటే ఒకటే ఒకటే - గానం: చక్రి, హేమచంద్ర, ఎన్. సి. కారుణ్య, శ్రీకృష్ - 04:24
# బావగారు బావగారు - గానం: గీతామాధురి, సింహ - 04:39
# ఐ లవ్యూ అంటున్నా - గానం: కునాల్ గంజవాలా - 04:17
# కత్రీనా కత్రీనా - గానం: ఉమానేహా, ఎం. వాసు - 04:57

## మూలాలు

## ఇతర లంకెలు
*

వర్గం:2014 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:శ్రీకాంత్ నటించిన సినిమాలు
వర్గం:చక్రి సంగీతం అందించిన సినిమాలు
వర్గం:తరుణ్ నటించిన సినిమాలు
118 (2019 సినిమా)

***118*** అనేది కెవి గుహాన్ దర్శకత్వం వహించిన 2019 లోని  భారతీయ తెలుగు-భాషా యాక్షన్ థ్రిల్లర్ చిత్రం ఇది ఆయన సినిమాటోగ్రాఫర్ నుంచి చిత్ర దర్శకుడు గా మారిన తరువాత దర్శకత్వం వహించిన  మొదటి  టాలీవుడ్ చిత్రం .  ఈ చిత్రంలో కళ్యాణ్ రామ్, షాలిని పాండే, నివేదా థామస్ ముఖ్య పాత్రల్లో నటించారు.  ఈ చిత్రానికి శేకర్ చంద్ర సంగీతం సమకూర్చారు, ఈస్ట్ కోస్ట్ ప్రొడక్షన్ నిర్మాణ సంస్థ మహేష్ ఎస్ కొనేరు ఈ చిత్రానికి  నిర్మాత.  ఈ చిత్రం ఒక జర్నలిస్ట్ చుట్టూ తిరుగుతుంది, అది నిజమేనా అని దర్యాప్తు చేయడానికి పునరావృతమయ్యే పీడకల ద్వారా ముందుకు వస్తుంది.

ఈ చిత్రం 1 మార్చి 2019 న విడుదలైంది. ఇది సాధారణంగా విమర్శకుల నుండి సానుకూల సమీక్షలను అందుకుంది, వాణిజ్యపరంగా విజయవంతమైంది.  

## కథ
గౌతమ్ సాయి వీడియోల కార్యాలయాన్ని సందర్శిస్తాడు, అతను రిసార్ట్ వద్ద ఒక సంఘటనను చిత్రీకరించాడు, ఫుటేజీలో ఆధ్యా ఒక వ్యక్తితో చూస్తాడు, అతను త్వరలోనే కొంతమంది గూండాలచే కిడ్నాప్ చేయబడతాడు, ఒక వెంటాడటం జరుగుతుంది, ఫలితంగా అతని మరణం సంభవిస్తుంది. గౌతమ్ అప్పుడు తండ్రిని కలవడానికి వెళ్లి సన్యాసినిని ఆధ్యగా సంప్రదించిన మహిళగా గుర్తిస్తాడు. తండ్రి తనను పిలవమని చెప్పాడని, ఎస్తేర్ గురించి గౌతమ్కు అబద్దం చెప్పాడని ఆమె వెల్లడించింది. తరువాత అతను తండ్రిని కలవడానికి వైజాగ్ వెళ్తాడు, ఆ తరువాత సన్యాసిని చంపబడ్డాడు. ఎస్తేర్ తండ్రి కుమార్తె అని తెలుస్తుంది, అప్పుడు అతన్ని గూండాలు కాల్చివేస్తారు. ఒక పోరాటం జరుగుతుంది, దీని ఫలితంగా గౌతమ్ ఎస్తేర్‌తో తప్పించుకుంటాడు, అప్పుడు ఆధ్యా స్నేహపూర్వక కంప్యూటర్ సైన్స్ టీచర్ అని చెప్తాడు, అతను పాఠశాలలో టీకాలు వేసి మరణించిన యువతి ప్రభావతిపై ఆప్యాయత చూపించాడు. ఆధ్యా దర్యాప్తు చేయడానికి ప్రయత్నించారు, అలంటా సంస్థ నడుపుతున్న అక్రమ టీకాల గురించి తెలుసుకున్నారు. సహాయం కోసం స్నేహితుడిని కలవడానికి ఆధ్యా, ఎస్తేర్ ప్యారడైజ్ రిసార్ట్కు వెళ్లారు, కాని ఫోన్ కాల్ కారణంగా విడిపోవాల్సి వచ్చింది. ఆధ్యా తప్పిపోయినట్లు, ఆమెను వెతుకుతున్న గూండాలను కనుగొన్న తరువాత, ఎస్తేర్ పారిపోవలసి వచ్చింది.

## తారాగణం

* గౌతమ్ గా కళ్యాణ్ రామ్
* మేఘ గా షాలిని పాండే
* ఆధ్య గా నివేదా థామస్
* మహేంద్ర (నస్సర్)
* మహేష్ ఆచఅంత
* సి.వి.ఎల్. నరసింహ రావు
* హర్షవర్ధన్
* భరత్ రెడ్డి
* రాజీవ్ కనకాల
* రమేష్ (ప్రభాస్ శ్రీను)
* ఎస్తేర్ (హరి తేజ)
* గీతా భాస్కర్
* అశోక్ కుమార్
* ముక్తార్ ఖాన్
* ఆదర్ష్ బాలకృష్ణ
* కే రవీందర్ (భరత్ రెడ్డి)
* చమ్మక్ చంద్ర
* శివన్నారాయణ

## నిర్మాణ సంస్థ
ఈ చిత్రం తెలుగు చిత్ర పరిశ్రమలో సినిమాటోగ్రాఫర్ కె.వి.గుహాన్ దర్శకత్వం వహించింది, ఇంతకుముందు 2010 లో తమిళ భాషా చిత్రం *ఇనిదు ఇనిధు* దర్శకత్వం వహించిన తరువాత దర్శకత్వం *వహించినట్లు గుర్తుచేస్తుంది,* ఇది 2007 బ్లాక్ బస్టర్ తెలుగు చిత్రం *[[హ్యాపీ డేస్]]* కు రీమేక్ చేయబడింది. చిత్రీకరణ 2018 మేలో ప్రారంభమైంది, ప్రధాన నటుడు కళ్యాణ్ రామ్ పుట్టినరోజు సందర్భంగా ఈ చిత్రం యొక్క ఫస్ట్ లుక్ పోస్టర్ 5 జూలై 2018 న ఆవిష్కరించబడింది. 

## క్రయ విక్రయాలు
ఈ చిత్రం యొక్క అధికారిక వేధకం18 డిసెంబరు 2018 న ఆవిష్కరించబడింది. ఈ చిత్రం యొక్క అధికారిక ట్రైలర్ 15 ఫిబ్రవరి 2019 న ఆవిష్కరించబడింది.  

ఫిబ్రవరి 2019 లో ముగిసిన పోస్ట్ ప్రొడక్షన్ పనులను ముగించిన తరువాత ఈ చిత్రం యొక్క అధికారిక విడుదల 1 మార్చి 2019 న అయింది . 

## సంగీతం
ఈ చిత్రానికి శేకర్ చంద్ర సంగీతం సమకూర్చారు. ఆదిత్య మ్యూజిక్‌ చే విడుదలైన సంగీతం  సౌండ్‌ట్రాక్‌లో మూడు పాటలు ఉన్నాయి, ఇవి 26 ఫిబ్రవరి 2019 న విడుదలయ్యాయి.

## బయటి లింకులు
* 
## మూలాలు

వర్గం:2019 తెలుగు సినిమాలు
పోలీస్ డైరీ

***పోలీస్ డైరీ*** 1988 లో విడుదలైన తెలుగు అనువాద చిత్రం.

## నటవర్గం
* కమల్ హాసన్
* నిరోషా 
* నిళల్‌గళ్ర వి
* పల్లవి
* మాధురి
* కిట్టి
* జనకరాజ్
* కెప్టెన్ రాజు
* రాజ్యలక్ష్మి
* వెన్నెల ఆడైమూర్తి
* వీరరాఘవన్
* తక్కలి శ్రీనివాసన్
* మాస్టర్ మీనురాజ్
* కుయిలి 

## పాటలు
అన్ని తెలుగు పాటలను ఇందుకూరి రామకృష్ణంరాజు రాశారు. 

## మూలాలు


## బయటి లంకెలు
* 

వర్గం:1988 తెలుగు సినిమాలు
వర్గం:కమల్ హాసన్ నటించిన సినిమాలు
స్వల్ప పరిధి బాలిస్టిక్ క్షిపణి

**స్వల్ప-పరిధి బాలిస్టిక్ క్షిపణి** అనేది 1000 కి.మీ. లేదా అంతకంటే తక్కుబ పరిధి కలిగిన బాలిస్టిక్ క్షిపణి. తక్కువ ఖర్చు, సులభమైన కాన్ఫిగరేషను కారణంగాను, కొన్ని దేశాల మధ్య ఉన్న తక్కువ దూరాల కారణం గానూ గతంలో జరిగిన యుద్ధాల్లో వీటిని వాడారు. భవిష్యత్తులోనూ వాడుతారు. ఆధునిక పరిభాషలో, ఈ క్షిపణులు థియేటర్ బాలిస్టిక్ క్షిపణుల వర్గంలోకి చేరుతాయి. 3,500 కి.మీ. కన్నా తక్కువ పరిధి క్షిపణులన్నీ ఈ వర్గంలో చేరుతాయి. 
thumb| క్షిపణి వివిధ భాగాల దృశ్యం - అగ్రిగేట్ 4 / వి 2

## వివిధ దేశాల స్వల్ప పరిధి క్షిపణులు
 

* స్కై స్పియర్  

**** 

* బి   
* బిపి -12 / ఎ  
* 621  టైప్ చేయండి 
* టైప్ 631  
* DF-12 / M20  
* డిఎఫ్ -11  
* డిఎఫ్ -15  
* డిఎఫ్ -16  

 

* ప్లూటన్ (క్షిపణి)  
* హడాస్  

**జర్మనీ** 

* వి -2 క్షిపణి  నాజీ జర్మనీ
* రైన్‌బోట్  నాజీ జర్మనీ

 

* అగ్ని I  
* పృథ్వీ I  
* పృథ్వీ II  
* పృథ్వీ III  
* ప్రహార్  
* శౌర్య (క్షిపణి)  
* బ్రహ్మోస్ (క్షిపణి)    

 

* తోండార్ -69  
* నజేయత్  
* జెల్జల్ -1  
* జెల్జల్ -2  
* జెల్జల్ -3  
* జోల్ఫాగర్ / జుల్ఫికర్   
* ఫతే -110  
* ఫతే -313  
* షాహాబ్ -1  
* షాహాబ్ -2  
* షాహాబ్ -3  
* కియామ్ 1  

 

* అల్ హుస్సేన్ (క్షిపణి)  

 

* జెరికో I  
* లోరా  
* ప్రిడేటర్ హాక్  

 

*  -11  
* హ్వాసోంగ్ -5  
* హ్వాసోంగ్ -6  
*  -7  
* కెఎన్ -23  

 

* హ్యున్‌మూ-1  
* హ్యున్‌మూ-2   
* KTSSM  

 

* ఘజ్నవి (క్షిపణి)     
* అబ్దాలీ  
* నస్ర్  

 **/**  

* ఆర్ -1:  
* ఆర్ -2:  
* టిఆర్ -1 టెంప్  
* స్కడ్ AD  
* OTR-21    /  
* OTR-23 Oka    / 
* 9K720 ఇస్కందర్    

 

* సుమదీజా (బహుళ రాకెట్ లాంచర్)  

 

* J-600T యిల్డిరిమ్ I  
* J-600T యిల్డిరిమ్ II  
* J-600T యిల్డిరిమ్ III  

 

* గ్రోమ్ (క్షిపణి వ్యవస్థ)  

 

* ఎంజిఎం -18 లాక్రోస్  
* MGM-31 పెర్షింగ్  
* ఎంజిఎం -52 లాన్స్  
* పిజిఎం -11 రెడ్‌స్టోన్  
* MGM-140 ATACMS  

 

* బుర్కాన్ -1 (సవరించిన స్కడ్ )   
* బుర్కాన్ -2 (సవరించిన స్కడ్) 
* కహెర్ -1 (సవరించిన ఎస్ -75 డ్వినా )  
* కహెర్-ఎం 2  

## ఇవి కూడా చూడండి

* వ్యూహాత్మక బాలిస్టిక్ క్షిపణి 
* మధ్యస్థ-శ్రేణి బాలిస్టిక్ క్షిపణి (MRBM) 
* ఇంటర్మీడియట్-రేంజ్ బాలిస్టిక్ క్షిపణి (IRBM) 
* ఇంటర్ కాంటినెంటల్ బాలిస్టిక్ క్షిపణి (ICBM) 
* యాంటీ-షిప్ బాలిస్టిక్ క్షిపణి (ASBM) 
* హైపర్సోనిక్ క్రూయిజ్ క్షిపణి 

## మూలాలు

వర్గం:క్షిపణులు
ఇన్‌స్పెక్టర్ జనరల్ (నాటకం)

**ఇన్‌స్పెక్టర్ జనరల్** రెంటాల గోపాలకృష్ణ తెలుగులోకి అనువదించిన సాంఘీక నాటకం.  రష్యన్ నాటక రచయిత నికోలాయ్ గోగోల్ రాసిన *ఇన్‌స్పెక్టర్ జనరల్* నాటకం ఈ రచనకు మాలం.

## కథానేపథ్యం
ప్రజాస్వామ్యంలో పాలకుల అవినీతి, అలసత్వం, లంచాలు వంటి అంశాలు ప్రతిబింబించేలా ఈ నాటకం రాయబడింది.

## పాత్రలు
# చైనులు: తాలుకా ప్రధానోద్యోగి
# వసంతకుమార్: ఢిల్లీ ప్రభుత్వ కార్యాలయంలో పనిచేస్తున్న చిన్న గుమాస్తా
# పాకకాలునాయుడు: సబ్ మాజిస్ట్రేటు
# కైలాసరావు: డాక్టరు
# హయగ్రీవఅయ్యవార్లు: హైస్కూలు హెడ్మాస్టరు
# కాంతయ్య: పోస్టుమాస్టరు
# పరాంకుశం: సబ్ ఇన్‌స్పెక్టరు
# మిరియాలు: షావుకారు
# ధనియాలు: షావుకారు
# భూమయ్య: వర్తక వ్యాపారుడు
# శేషయ్య: వర్తక వ్యాపారుడు
# చక్రపాణి: వసంతకుమార్ స్నేహితుడు, సేవకుడు
# సుబ్బన్న: చైనులు ఇంట్లో నౌకరు
# బిళ్ళబంట్రోతు: ప్రభుత్వ కార్యాలయం నుంచి వచ్చిన సేవకుడు
# కోయిలమ్మ: చైనులు భార్య
# తిలకమ్మ: చైనులు కూతురు

## ఇతర వివరాలు
# ఏబీకె ప్రసాద్ సూచనతో అంతా పెద్దలే అని పేరు పెట్టడం జరిగింది.
# రంగస్థల, సినిమా నటుడు వల్లం నరసింహారావు ప్రధాన పాత్ర పోషించాడు.
# సినీ నిర్మాతలు ఏడిద నాగేశ్వరరావు, వి.బి.రాజేంద్రప్రసాద్, నటుడు హరనాథ్ తదితరులు ఈ నాటక ప్రదర్శనలు చేశారు.

## మూలాలు

## ఇతర లంకెలు
* ఆర్కైవ్ లో ఇన్‌స్పెక్టర్ జనరల్ నాటక ప్రతి

వర్గం:తెలుగు నాటకాలు
వర్గం:పుస్తకాలు
వజప్పల్లి మహా శివాలయం

వజప్పల్లి మహా శివ ఆలయం (మలయాళం: వజప్పల్లి మహాశివ ఆలయం) భారతదేశంలోని కేరళలోని కొట్టాయం జిల్లాలోని చంగనాస్సేరీ సమీపంలో వజప్పల్లి వద్ద ఉన్న ఒక హిందూ దేవాలయం. ఈ ఆలయాన్ని ట్రావెన్కోర్ దేవస్వం బోర్డు నిర్వహిస్తుంది. ఈ ఆలయం నిర్మించినది కొడంగల్లూరులోని మొదటి చేరా రాజు అని నమ్ముతారు. భగవంతుడు మహాదేవుని (శివ) విగ్రహాన్ని పరాశురాముడు స్వయంగా ప్రతిష్ఠించినట్టు ఇతిహాసాలు సూచిస్తున్నాయి. పరశురాముడు స్థాపించిన 108 శివాలయాలలో ఈ ఆలయం ఒకటి. కేరళలోని రెండు నలంబాలాలు, రెండు ధ్వజస్తంభాలు అంకితం చేయబడిన అతి కొన్ని దేవాలయాలలో ఇది ఒకటి. గ్రామ క్షేత్రమైన ఈ ఆలయంలో ఇతిహాసాల్లో బొమ్మలను వర్ణించే పదిహేడవ శతాబ్దపు చెక్క శిల్పాలు (దారు శిల్పాలు) ఉన్నాయి. కొల్లం శకం 840 (సా.శ. 1665) లో మరమ్మతులు పూర్తయ్యాయని సాంస్కృతిక పుణ్యక్షేత్రం యొక్క ఉత్తర భాగంలో ఒక వట్టెళుట్టు శాసనం.

## సూచన
హేమిస్ జాతీయ ఉద్యానవనం

**హేమిస్ జాతీయ ఉద్యానవనం** జమ్మూ కాశ్మీర్ లోని లడఖ్ అనే ఎతైన ప్రాంతంలో ఉంది. ఈ ఉద్యానవనం దక్షిణ ఆసియాలోనే అతిపెద్ద జాతీయ ఉద్యానవనం.

## చరిత్ర
ఈ ఉద్యానవనాన్ని 1981 లో స్థాపించారు. ఇది 600 చదరపు కిలోమీటర్ల వైశాల్యంలో విస్తరించి ఉంది. 1988 లో మరికొన్ని ప్రదేశాలను కలుపుకొని ఈ ఉద్యానవనం 3350 చదరపు కిలోమీటర్ల వైశాల్యంలో విస్తరించింది. 1990 లో మరికొన్ని ప్రదేశాలను కలుపుకొని 4400 చదరపు కిలోమీటర్ల వైశాల్యంలో విస్తరించి దక్షిణ ఆసియాలోనే అతి పెద్ద జాతీయ ఉద్యానవనంగా పేరు పొందింది.

## జంతు సంపద
ఈ ఉద్యానవనంలో సుమారు 200కు పైగా మంచు చిరుతపులులు. టిబెటన్ తోడేలు, యురేసియన్ బ్రౌన్ ఎలుగుబంట్లు, ఎర్ర నక్కలు వంటి జంతువులు ఉన్నాయి. సైబీరియన్ ఐబెక్స్ వంటి అరుదైన జంతువులు ఉన్న ఏకైక ఉద్యానవనం.

## మరిన్ని విశేషాలు
ఈ ఉద్యానవనం కరాకోరం-వెస్ట్ టిబెటన్ పీఠభూమి, ఆల్పైన్ స్టెప్పే ప్రాంతాలకు మధ్యలో ఉంది.  ఇందులో పైన్ అడవులు, ఆల్పైన్ పొదలు, పచ్చికభూములు ఉన్నాయి.

## మూలాలు

వర్గం:భారతదేశ ఉద్యానవనాలు
గార్లపాటి రఘుపతిరెడ్డి

**గార్లపాటి రఘుపతిరెడ్డి** తెలంగాణా విముక్తి పోరాటయోధుడు. నిజాం రాచరిక పాలన నుంచి హైదరాబాదును విముక్తి చేసేందుకు పాఠశాలస్థాయిలోనే సాయుధ పోరాట ఉద్యమంలో పాల్గొని ఉరిశిక్ష ఖరారై చివరి క్షణాల్లో రద్దైన వారిలో రఘుపతిరెడ్డి ఒకరు.

## జననం - విద్యాభ్యాసం
ఉమ్మడి నల్లగొండ జిల్లా రామానుజాపురంకు చెందిన పోలీస్ పటేల్ నారాయణరెడ్డి దంపతులకు రఘుపతిరెడ్డి జన్మించాడు. శాలిగౌరారం, నల్గొండ, హైదరాబాదు ఈశామ్యనగర్ లోని ఉలూం మిడిల్ స్కూలు, నారాయణగూడలోని కేశవ మెమోరియల్ హైస్కూలులో చదివాడు.

## ఉద్యమం
రఘుపతిరెడ్డి స్కూలు చదువుల సమయంలో ఉస్మానియా విశ్వవిద్యాలయం విద్యార్థులు నిజాం రాజ్యాన్ని భారత ప్రభుత్వంలో కలపాలని హైదరాబాదు స్టూడెంట్ యూనియన్ తరపున ఉద్యమం చేశారు. వారిని అణచివేయడానికి పోలుసులు లాఠీచార్జీ,టియర్ గ్యాస్, రబ్బరు బుల్లెట్లను ప్రయోగించారు. అదిచూసిన రఘుపతిరెడ్డి తానుకూడా ఉద్యమంలో పాల్గొనాలని అనుకున్నాడు. చదువు మానేసి జనగామ జిల్లాలోని కల్లెం గ్రామానికి వెళ్ళి, కాంగ్రెస్ పార్టీలో చేరి ఉద్యమంలో పాల్గొన్నాడు. ఉద్యమకారులపై పోలీసుల దాడులు జరపడంతో మళ్ళీ హైదరాబాదుకు వచ్చి చదువు కొనసాగించాడు.

కొతంకాలం తరువాత సొంతవూరికి వచ్చి సాయుధ దళంలో చేరి, చురుకుగా పనిచేసి దళ నాయుకుడిగా మారాడు. మోత్కూర్, అడ్డగూడూర్, కంచనపల్లి, అమ్మనబోలు వంటి గ్రామాలలో దళ ప్రచారంతోపాటు పటేల్, పట్వారి భూములు, వెట్టిచాకిరీ తాలూకూ ఒప్పంద పత్రాలను తగలబెట్టడం, వాళ్లదగ్గరున్న బర్మార్‌ తుఫాకీలను తీసుకురావడం వంటి పనులుచేశాడు.

### ఉరిశిక్ష రద్దు
సాయుధ పోరాటంలో పాల్గొన్నందుకు అక్కినేపల్లిలోని దొర హత్య కేసులో రఘుపతిరెడ్డిని భువనగిరిలో అరెస్టుచేసి రెండునెలలు నల్గొండ సబ్‌జైల్లో బంధించారు. ట్రిబ్యునల్ కోర్ట్ రఘుపతిరెడ్డికి ఉరిశిక్ష విధించింది. ఈ ఉరిశిక్ష పడ్డవారిలో నల్లగొండ జిల్లా కేతేపల్లి మండలంలోని కొప్పొలుకు చెందిన నంద్యాల శ్రీనివాసరెడ్డి, నల్లగొండ జిల్లా అప్పాజీపేటకు చెందిన ఎర్రబోతు రాంరెడ్డి,  కడవెండికి చెందిన నల్లా నరసింహులు అనే 15సంవత్సరాల యువకులు కూడా ఉన్నారు. 1951, జనవరి 21, 22 తేదీలలో ఉరిశిక్ష అమలుచేయయాలని హైకోర్టు తీర్పు ఇవ్వడంతో ముషీరాబాదు జైలులో ఉరిశిక్షకు ఏర్పాట్లుచేశారు. ఈ ఉరిశిక్షల గురించి విదేశి పత్రికలు కూడా కథనాలు ప్రచురించాయి. అది చూసిన ఇంగ్లాండ్ న్యాయవాది డి.ఎన్.ప్రిట్ భారతదేశం వచ్చి అప్పటి రాష్ట్రపతి బాబూ రాజేంద్ర ప్రసాద్ ను కలిసి వీరి తరపున వాదించగా, భారత ప్రభుత్వం వాటిని అంగీరించి ఉరిశిక్షను రద్దుచేసి యావజ్జీవ కారాగారశిక్షగా మార్చింది. 1956లో రఘుపతిరెడ్డి విడుదలయ్యాడు.

## రచనలు
తన ఉద్యమజీవితం, ఉరిశిక్ష రద్దు మొదలైన అంశాలతో *ఉరికంబం ఎక్కబోతూ తిరిగొచ్చిన* అనే పుస్తకాన్ని రచించాడు. ఈ పుస్తకం 2019, సెప్టెంబు 11న తెలంగాణ అమరవీరుల స్మారక ట్రస్ట్‌ ఆధ్వర్యంలో హైదరాబాద్‌ జూబ్లీ హిల్స్ లోని రావి నారాయణరెడ్డి ఆడిటోరియంలో జరిగిన ‘తెలంగాణ సాయుధపోరాటం’ వార్షికోత్సవ సభలో అవిష్కరించబడింది. ఈ కార్యక్రమంలో తెలంగాణ సాయుధ పోరాట యోధులు బూర్గుల నరసింగరావు, జైని మల్లయ్య గుప్తా, చెన్నమనేని హన్మంతరావు, తెలంగాణ జన సమితి అధ్యక్షుడు కోదండరాం, సీపీఐ రాష్ట్ర కార్యదర్శి చాడ వెంకటరెడ్డి పాల్గొన్నారు.

## మరణం
రక్తంలో ఇన్‌ఫెక్షన్‌ సమస్యతో 2020, జూలై 26 సాయంత్రం రామానుజపురంలోని స్వగృహంలో మరణించాడు.

## మూలాలు

వర్గం:తెలంగాణ కమ్యూనిస్టు నాయకులు
వర్గం:తెలంగాణ విమోచనోద్యమంలో పాల్గొన్న వ్యక్తులు
వర్గం:తెలంగాణ సాయుధ పోరాట యోధులు
వర్గం:2020 మరణాలు
కిష్ట్వర్ జాతీయ ఉద్యానవనం

**కిష్ట్వర్ జాతీయ ఉద్యానవనం** జమ్మూకాశ్మీర్ రాష్ట్రంలోని కిష్ట్వర్ జిల్లాలో ఉంది. ఈ జిల్లా పేరు నుంచే ఈ ఉద్యనవనాన్నికి కిష్ట్వర్ అని నామకరణం చేశారు.

## చరిత్ర
ఈ ఉద్యానవనాన్ని ఫిబ్రవరి 4, 1981 న జాతీయ ఉద్యానవనంగా ప్రకటించారు. ఇది 400 చదరపు కి.మీ. వైశాల్యంలో విస్తరించి ఉంది. దీని పరీవాహక ప్రాంతంలో కాశ్మీరీలు, ఠాకూర్లు, గుజార్లు, రాజ్‌పుత్‌లు, బ్రాహ్మణులు నివసిస్తుంటారు.

## మరిన్ని విశేషాలు
ఈ ఉద్యానవనం ఉత్తరాన రిన్నే నది, దక్షిణాన కిబార్ నాలా, తూర్పున గ్రేట్ హిమాలయాలు, పశ్చిమాన మార్వా నది ఉన్నాయి. ఈ ఉద్యానవన భూభాగం కఠినమైన, నిటారుగా ఇరుకైన లోయలతో ఉంటుంది. ఈ ప్రాంతం గ్రేట్ హిమాలయాల సెంట్రల్ స్ఫటికాకార బెల్ట్‌లో ఉంది. ఈ ఉద్యానవనం కియార్ నాథ్, కిబార్ నాలాస్ పరీవాహక ప్రాంతాలలో ఉంది. ఇవన్నీ నైరుతి దిశలో ఉన్న మార్వా నదిలోకి ప్రవహిస్తాయి. ఇవ్వన్నీ కలిసి చినాబ్ నదిలో కలుస్తాయి. ఈ ఉద్యానవనంలో మంచు ప్రాంతాల్లో నివసించే హిమాలయ స్నోకాక్, బ్రౌన్ ఎలుగుబంట్లు వంటి ఎన్నో రకాల జంతువులు సంరక్షించబడుతున్నాయి.

## మూలాలు

వర్గం:పర్యాటక ఆకర్షణలు
కల్కి (2019 సినిమా)

**కల్కి** 2019లో విడుదలైన తెలుగు చలనచిత్రం. ఈ చిత్రాన్ని ప్రశాంత్ వర్మ దర్శకత్వం వహించగా రాజశేఖర్, అదా శర్మ, నందిత శ్వేత, పూజిత పొన్నాడ లు ప్రధాన పాత్రలలో నటించారు.

## తారాగణం

* రాజశేఖర్ కల్కి ఐపిఎస్‌గా
* అదా శర్మ డాక్టర్ పద్మగా
* నందిత శ్వేత అసిమా ఖాన్
* రాహుల్ రామకృష్ణ రిపోర్టర్ దేవ దత్తా
* పూజిత పొన్నాడ  SI పాలపిట్టగా
* నాజర్, సాంబశివుడుగా 
* అశుతోష్ రాణా నర్సప్పగా
* జయప్రకాష్   అడ్వకేట్  కబీర్ ఖాన్, అసిమా ఖాన్ తండ్రి
* చరణదీప్ SI యాద్గిరిగా
* సిద్ధు జొన్నలగడ్డ శేఖర్ బాబుగా
* షత్రు పెరుమాళ్ళు
* పద్మ తండ్రిగా  దేవీ ప్రసాద్
* వేణుగోపాల్
* వెన్నెల రామరావు
* డిఎస్ రావు
* అమిత్ శర్మ
* సతీష్ (బంటీ)
* గౌతమ్ రాజు డాక్టర్‌గా
* స్కార్లెట్ మెలిష్ విల్సన్ ఐటెమ్ నంబర్ "హార్న్ పోమ్ పోమ్ ఓకే ప్లీజ్"

## మూలాలు

## బాహ్య లంకెలు

* 

వర్గం:2019 తెలుగు సినిమాలు
లైఫ్ ఈజ్ ఎ మిరాకిల్

**లైఫ్ ఈజ్ ఎ మిరాకిల్** 2004, మే 1న ఎమిర్ కుస్టూరికా దర్శకత్వంలో విడుదలైన సెర్బియన్ చలనచిత్రం. స్లావ్కో స్టిమాక్, నటస సోలాక్, వెస్నా త్రివాలిక్, వుక్ కోస్టిక్ తదితరులు నటించిన ఈ చిత్రం 2004లో కేన్స్ ఫిలిం ఫెస్టివల్ లో తొలిసారిగా ప్రదర్శించబడింది.

## కథానేపథ్యం

## నటవర్గం
* స్లావ్కో స్టిమాక్ (లుకా)
* నటస సోలాక్ (సబాహ)
* వెస్నా త్రివాలిక్ (జద్రాంకా)
* వుక్ కోస్టిక్ (మీలోస్)
* అలెక్సాండర్ బెరిక్ (వెల్జో)
* స్ట్రిబరు కుస్తురికా (కెప్టెన్ అలెక్సిక్)
* నికోలా కోజో (ఫిలిపోవిక్)
* మీర్జన కరణోవిక్ (నాడా)
* బ్రానిస్లావ్ లాలెవిక్ (అధ్యక్షుడు)
* ఓబ్రాడ్ జురోవిక్ (వుజన్)

## సాంకేతికవర్గం
* దర్శకత్వం: ఎమిర్ కుస్టూరికా
* నిర్మాత: అలైన్ సర్డే, ఎమిర్ కుస్టూరికా & మజా కుస్టూరికా
* రచన: రాంకో బోసిక్, ఎమిర్ కుస్తురికా
* సంగీతం: డెజో స్పరవాలో, ఎమిర్ కుస్తురికా
* ఛాయాగ్రహణం: మిచెల్ అమాతెయ్
* కూర్పు: స్వెటోలిక్ జాజ్
* పంపిణీదారు: మార్స్ డిస్ట్రిబూషన్

## ఇతర వివరాలు
సెర్బియా రాజధాని బెల్‌గ్రేడ్ లో ఈ సినిమా కోసం కలపతో చిన్న కొండపై కలపను ఉపయోగించి టింబర్‌ టౌన్‌ పేరుతో ఒక పట్టణాన్ని నిర్మించారు. చర్చి, గ్రంథాలయం, రెస్టారెంట్లు, షాపులు, సినిమా హాలులను కలిగిఉన్న ఈ నిర్మాణాన్ని తీయకుండా అలానే ఉంచి, పర్యాటక ప్రదేశంగా మార్చారు.

## మూలాలు

## ఇతర లంకెలు
* 
* 
* 
* Life Is a Miracle at Box Office Mojo

వర్గం:2004 సినిమాలు
మిఠాయి (2019 సినిమా)

**మిఠాయి** 2019 లో విడుదలైన సినిమా. ప్రశాంత్ కుమార్ స్వీయ దర్శకత్వంలో నిర్మించాడు. రాహుల్ రామకృష్ణ, ప్రియదర్శి పులికొండ ప్రధాన పాత్రల్లో నటించారు . 

## కథ
ఇది హైదరాబాద్‌లో నేపథ్యంలో నడిచే కథ. సాయి ( రాహుల్ రామకృష్ణ ) తన ఇరవైల మధ్యలో ఒక టెక్కీ. కానీ మామూలు కంప్యూటర్ నిపుణుడి లాగా కాకుండా, అతను తన ఉద్యోగానికి వేలాడుతున్నాడు. అతని ఏకైక విజయం, ఉద్యోగం కోల్పోకుండా ఉండడమే. 

తన పెళ్ళికి నాలుగు రోజుల ముందు అతన్ని ఉద్యోగం నుండి తీసేస్తారు. తన బెస్ట్ ఫ్రెండ్ జానీ ( ప్రియదర్శి పుల్లికొండ ) తో కలిసి తాగుతాడు. అతడు ఒక నిరుద్యోగి, తెలివైనవాడు. ఆశయాలంటూ ఏమీ లేనివాడు. తాగాక, సాయి ఇంటికి చేరుకుని, అనుకోకుండా తన తలుపు తెరిచే ఉంచేస్తాడు. ఒక దొంగ ఇతర ఆస్తులతో పాటు ఒక హారాన్ని కూడా దొంగిలిస్తాడు. ఇది అనేక వరిస సంఘటనలకు దారితీస్తుంది. . 

తన ఎన్‌ఆర్‌ఐ స్నేహితుడు కృష్ణ ( రవివర్మ ) ఓడిపోయినందుకు సాయిని మందలిస్తాడు. అతడు విసిరిన సవాలును స్వీకరించిన ఇద్దరు మిత్రులూ పెళ్ళికి ముందే దొంగను పట్టుకోవడం ద్వారా కృష్ణ తప్పని నిరూపిస్తారు.ఈ క్రమంలో వాళ్ళిద్దరు వెళ్ళే దారి వాళ్ళు ఎదుర్కొనే సంఘటనలు, వ్యక్తులూ మిగతా కథలో భాగం 

## తారాగణం

* సాయిగా రాహుల్ రామకృష్ణ 
* జానీగా ప్రియదర్శి పుల్లికొండ 
* సిద్ధార్థ్‌గా కమల్ కామరాజు 
* పేరు లేని అమ్మాయిగా అర్ష 
* డిటెక్టివ్ దీప్తిగా స్వెతా వర్మ 
* వినిగా అదితి మయకల్ 
* కృష్ణుడిగా రవివర్మ 
* డ్యూడ్ పాత్రలో భూషణ్ కల్యాణ్ 
* బాస్ గా  అజయ్ ఘోష్

## నిర్మాణం
మిఠాయి రెడ్ యాంట్స్ పతాకంపై నిర్మించారు. ఈ చిత్రాన్ని విజయ్ దేవరకొండ, సందీప్ రెడ్డి వంగా 2018 జనవరి 14 న ప్రారంభించారు. 

 

2018 ఫిబ్రవరి 17 న షూటింగ్ ప్రారంభమైంది.  ఈ ట్రైలర్ 2018 అక్టోబరు 15 న విడుదలైంది.  2019 ఫిబ్రవరి 22 న విడుదలైంది 

## మూలాలు

వర్గం:2019 తెలుగు సినిమాలు
మౌంట్ హార్రియట్ జాతీయ ఉద్యానవనం

**మౌంట్ హార్రియట్ జాతీయ ఉద్యానవనం** అండమాన్ నికోబార్ దీవులలోని పోర్ట్ బ్లెయిర్ నగరానికి సమీపంలో ఉన్న ఫెర్రాగుంజ్ అనే ప్రాంతంలో ఉంది. 20 రూపాయల నోటు వెనుక వైపున ఉన్న చిత్రం మౌంట్ హ్యారియెట్ నేషనల్ పార్క్ నుంచే తీసుకొనబడింది.

## చరిత్ర
ఈ ఉద్యానవనం మొదట రిజర్వ్ ఫారెస్ట్, దీనిని 1969 లో జాతీయ ఉద్యానవనంగా మార్చారు. ఈ ఉద్యానవనం పేరుకు గల కారణం రాబర్ట్ క్రిస్టోఫర్ టైట్లర్ రెండవ భార్య అయినటువంటి బ్రిటిష్ ఆర్మీ ఆఫీసర్, అడ్మినిస్ట్రేటర్, నేచురలిస్ట్, ఫోటోగ్రాఫర్ హ్యారియెట్ సి. టైట్లర్ జ్ఞాపకార్థం ఈ పేరు పెట్టారు. ఉద్యానవనంలో ఉన్న అడవిలో నివసిస్తున్న నెగ్రిటో జాతికి చెందిన గిరిజన ప్రజలు. వీళ్ళ ప్రధాన వృత్తి వేటాడడం.

## మరిన్ని విశేషాలు
ఇది సుమారు 4.6 చదరపు కిలోమీటర్ల వైశాల్యంలో విస్తరించి ఉంది. ఉద్యానవనంలో ఉన్న మౌంట్ హ్యారియెట్ (383 మీటర్లు) శిఖరం అండమాన్, నికోబార్ ద్వీపసమూహంలో ఉన్న శిఖరాల్లో సాడిల్ పీక్ (732 మీటర్లు), మౌంట్ తుల్లియర్ (568 మీటర్లు) తర్వాత ఇదే మూడో అతిపెద్ద శిఖరం. ఈ ఉద్యానవనం భూమధ్యరేఖకు సమీపంలో ఉండటం వల్ల ఇక్కడ సముద్ర వాతావరణ పరిస్థితులు, వేడి, తేమతో కూడిన భిన్న వాతావరణ పరిస్థితులు ఉంటాయి. ఈ ఉద్యానవనంలో ట్రెక్కింగ్ సదుపాయం ఉంది. ట్రెక్కింగ్ చేసుకుంటూ ఉద్యానవనం చుట్టూ ఉన్న బీచ్లు, ఎవిఫానా జంతువులు, రకరకాల సీతాకోకచిలుకలను, ఏనుగులను ఎన్నో రకాల జంతువులను చూడవచ్చు.

## మూలాలు

వర్గం:పర్యాటక ఆకర్షణలు
అభిషేక్ పిక్చర్స్

alt=Abhishek Pictures, Hyderabad|thumb|అభిషేక్ పిక్చర్స్, హైదరాబాదు - లోగో
**అభిషేక్ పిక్చర్స్** భారతదేశ చలనచిత్ర పంపిణీ, నిర్మాణ సంస్థ. నామా మధుసుదన్ రావు 1976లో స్థాపించాడు. ఈ సంస్థ ద్వారా పలు ప్రాంతీయ భాషలలోనే కాకుండా, బాలీవుడ్, హాలీవుడ్ చిత్రాలని పంపిణీ చేస్తున్నారు. శ్రీ అభిషేక్ పిక్చర్స్ తెలంగాణలో ఉంది. ఇక్కడ నిర్మాతలు, పంపిణీదారులు, ఎగ్జిబిటర్లు, నటులు, డిజిటల్ పోస్ట్ సౌకర్యాలు ఉన్నాయి.  అభిషేక్ పిక్చర్స్ ప్రాంతీయ భాషలలోని చిత్రాలతో పాటు వివిధ హాలీవుడ్, బాలీవుడ్ చిత్రాలను పంపిణీ చేసింది.

## ప్రొడక్షన్స్
అభిషేక్ పిక్చర్స్ మొదటి పంపిణీ 2010 చిత్రం యముడు చిత్రం. ఇది 150 మిలియన్ - 240 మిలియన్ల బడ్జెట్లో నిర్మించబడింది. ఈ సంస్థ బ్రహ్మోత్సవం, రుద్రమదేవి, శ్రీమంతుడు వంటి చిత్రాలను కూడా పంపిణీ చేసింది. ఇది *అతితి తుమ్ కబ్ జావోగే* వంటి బాలీవుడ్ చిత్రాలను కూడా పంపిణీ చేసింది. *ఏక్ దీవానా థా, 10,000 BC, 2012,  మెన్ ఇన్ బ్లాక్ 3*తో సహా అనేక హాలీవుడ్ చిత్రాలను పంపిణీ చేసింది.

## సినిమాలు

## మూలాలు

## బాహ్య లంకెలు

* 

వర్గం:సినీ నిర్మాణ సంస్థలు
వర్గం:1976 స్థాపితాలు
కోఠి మహిళా కళాశాల

**కోఠి మహిళా కళాశాల** తెలంగాణ రాష్ట్ర రాజధాని హైదరాబాదులోని కోఠిలో ఉన్న కళాశాల. బ్రిటీషు రెసిడెంట్ కోసం 1798లో నిర్మించబడిన ఈ బ్రిటీషు రెసిడెన్సీ భవనం, 1949లో మహిళా కళాశాలగా మార్చబడింది.

తెలంగాణ రాష్ట్రంలో మ‌హిళా యూనివ‌ర్సిటీ అవ‌స‌ర‌మ‌న్న దిశ‌గా ఆలోచించిన రాష్ట్ర ప్ర‌భుత్వం ఈ కళాశాలను తెలంగాణ మ‌హిళా విశ్వ‌విద్యాల‌యంగా అప్ గ్రేడ్ చేస్తూ 2022 ఏప్రిల్ 25న ఉత్త‌ర్వులు జారీ చేసింది.

## చరిత్ర
3వ బ్రిటీషు రెసిడెంట్ గా ఉన్న జేమ్స్ అఖిలీస్ కర్క్‌పాట్రిక్ కోసం 1798లో నిజాం ప్రభువు తన సొంత ఖర్చుతో బ్రిటీషు రాయల్ ఇంజనీర్ లెఫ్టినెంట్ శామ్యూల్ రసెల్ రూపకల్పనలో ఈ భవనాన్ని నిర్మించాడు.  స్వాతంత్ర్యం వచ్చిన తరువాత 1949లో ఉస్మానియా విశ్వవిద్యాలయము మహిళా కళాశాల తరగతులు ప్రారంభించింది.

## కళాశాల వివరాలు

# ఈ కళాశాలలో 29 శాఖలకు సంబంధించి 44 (22 యూజీ, 20 పీజీ) కోర్సులలో 4516 మంది విద్యార్థినులు చదువుకుంటుండగా, 253మంది బోధనా సిబ్బంది, 191మంది బోధనేతర సిబ్బంది ఉన్నారు.
# ఇందులో 49 సైన్స్‌ ల్యాబులు, ఆరు కంప్యూటర్‌ ల్యాబ్‌లు, ఒక గ్రంథాలయం, సైబర్‌ కేఫ్, గ్రీన్‌హౌస్, 110 తరగతిగదులు, ఫార్మస్యూటికల్‌ ల్యాబ్, సైకాలాజీ కౌన్సిలింగ్‌ ల్యాబ్, ఇంగ్లీష్‌ లాగ్వేజ్‌ ల్యాబ్, హెల్త్‌ సెంటర్లతో పాటు రెండు వసతి గృహాలు, నాలుగు సెమినార్‌ హాల్స్, దర్బార్‌హాల్, ఎగ్జామినేషన్‌ బ్రాంచ్, పరిపాలన భవనాలు ఉన్నాయి.

## కోర్సుల వివరాలు

## ఇవీ చదవండి

* తెలంగాణ మ‌హిళా యూనివర్సిటీ

## మూలాలు

## ఇతర లంకెలు

* అధికారిక వెబ్సైట్

వర్గం:1949 స్థాపితాలు
వర్గం:కళాశాలలు
వర్గం:తెలంగాణ కళాశాలలు
వర్గం:హైదరాబాదు విద్యాసంస్థలు
పిన్ వేల్లీ జాతీయ ఉద్యానవనం

**పిన్ వేల్లీ జాతీయ ఉద్యానవనం**  హిమాచల్ ప్రదేశ్ రాష్ట్రంలో లహుల్, స్పితి జిల్లాలోని కాజా నగరానికి చేరువలో ఉంది.

## చరిత్ర
ఈ ఉద్యానవనం జనవరి 9, 1987 న స్థాపించారు. ఈ ప్రాంతంలో ఎక్కువగా బుద్దుని సంస్కృతి ఉండేది.

## జంతు, వృక్ష సంపద
ఈ ఉద్యానవనం అధిక ఎత్తు, అధిక ఉష్ణోగ్రత కారణంగా ఈ ప్రాంతంలో వృక్షసంపద తక్కువగా ఉంటుంది. ఇందులో ఎక్కువగా ఆల్పైన్ చెట్లు, హిమాలయ దేవదారు (సెడ్రస్ డియోడారా) తోటలు ఉంటాయి. అవేకాక హిమాలయన్ స్నోకాక్, చుకర్ పార్ట్రిడ్జ్, స్నో పార్ట్రిడ్జ్, స్నోఫిన్చ్ వంటి అరుదైన పక్షులు ఈ ఉద్యానవనంలో ఉంటాయి.

## మరిన్ని విశేషాలు
టిబెటన్ సరిహద్దు సమీపంలో ధంకర్ గోంపాకు దక్షిణాన విస్తరించి ఉంది. ఈ ఉద్యానవనం హిమాలయ ప్రాంతంలోని కోల్డ్ ఎడారి బయోస్పియర్ రిజర్వ్ లోపల స్పితి లోయ ఎడారి ప్రాంతంలో ఉంది. ఈ ఉద్యానవనంలో మంచుతో నిండిన గోడలు అధికంగా ఉంటాయి. ఇందులో అంతరించిపోతున్న హిమ ప్రదేశంలో నివసించే మంచు చిరుత, సైబీరియన్ ఐబెక్స్‌ తో అనేక జంతువులకు సహజ నివాసంగా ఈ ప్రాంతం ఉంది.

## మూలాలు

వర్గం:పర్యాటక ఆకర్షణలు
పాముల పుష్ప శ్రీవాణి

**పాముల పుష్పశ్రీవాణి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఈవిడ వైఎస్సార్ కాంగ్రెస్ పార్టీ తరపున కురుపాం శాసనసభ నియోజకవర్గం ఎమ్మెల్యేగా గెలుపొందింది.

## జననం
పుష్ప శ్రీవాణి 1986, జూన్ 22న పశ్చిమ గోదావరి జిల్లా, బుట్టాయగూడెం మండలం దొరమామిడి గ్రామంలో జన్మించింది. 10వ తరగతి వరకు గిరిజన సంక్షేమ ఆశ్రమ పాఠశాలలో చదివిన ఈవిడ, ఇంటర్ జంగారెడ్డిగూడెం సూర్య కళాశాలలో, డిగ్రీ అక్కడి ఉమెన్స్ కళాశాలలో, విశాఖలో బీఈడీ పూర్తి చేసింది. గిరిజన ఆశ్రమ పాఠశాలలోనే ఏడాదిన్నరపాటు ఉపాధ్యాయురాలుగా పనిచేసింది.

## రాజకీయ జీవితం
పశ్చిమ గోదావరి జిల్లాకు చెందిన పుష్ప శ్రీవాణి ఉపాధ్యాయ వృత్తిని వీడి భర్త ప్రోత్సాహంతో రాజకీయలోకి వచ్చింది. ఆంధ్రప్రదేశ్ శాసనసభ ఎన్నికలు (2014)లో కురుపాం శాసనసభా నియోజకవర్గం నుంచి వైసీపీ తరుపున పోటీ చేసి 19,083 ఓట్ల మెజారిటీతో గెలిచి తొలిసారి ఎమ్మెల్యే అయింది. 2019 ఎన్నికల్లో టీడీపీ అభ్యర్థి నరసింహ థాట్రాజ్ పై 26, 602 ఓట్ల మెజారిటీతో గెలిచింది. 2019, జూన్ 8న ఆంధ్రప్రదేశ్ ముఖ్యమంత్రి వై.ఎస్. జగన్మోహన్ రెడ్డి మంత్రివర్గంలో ఉప ముఖ్యమంత్రి దక్కింది. 

ఆమె 2024లో జరిగిన ఆంధ్రప్రదేశ్ శాసనససభ ఎన్నికలలో కురుపాం నియోజకవర్గం నుండి వైఎస్‌ఆర్‌సీపీ అభ్యర్థిగా పోటీ చేసి నుండి తన సమీప టీడీపీ, జనసేన, బీజేపీ పొత్తుల్లో భాగంగా పోటీ చేసిన టీడీపీ అభ్యర్థి తోయక జగదీశ్వరి చేతిలో 23500 ఓట్ల తేడాతో ఓడిపోయింది.

## మూలాలు

వర్గం:1986 జననాలు
వర్గం:జీవిస్తున్న ప్రజలు
వర్గం:పశ్చిమ గోదావరి జిల్లా నుండి ఎన్నికైన మహిళా శాసన సభ్యులు
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
వర్గం:భారత రాష్ట్రాల మహిళా ఉప ముఖ్యమంత్రులు
బాబీ (1938 సినిమా)

**బాబీ** 1938, డిసెంబరు 17న ఫ్రాంజ్ ఓస్టెన్ దర్శకత్వంలో హిందీ కుటుంబ కథా చలనచిత్రం. శారదిండు బండియోపాధ్యాయ్ రాసిన "బిషర్ ధోన్" అనే బెంగాలీ చిన్న కథ ఆధారంగా రూపొందించబడిన ఈ చిత్రంలో  పైడి జైరాజ్, రేణుకాదేవి, మాయదేవి, వి.హెచ్. దేశాయ్ తదితరులు నటించారు. యుక్తవయసులోనే వితంతువులైన వారిపట్ల భారతీయ సమాజం ఎలాంటి వైఖరిలో ఉంటుంది,"పురుష-స్త్రీ సంబంధాలకు" సమాజంలో ఉన్న విధానం నేపథ్యంలో ఈ చిత్రం రూపొందించబడింది.

## కథ
కిషోర్ (పైడి జైరాజ్) నైతికంగా విలువలు గల వ్యక్తి. తన స్నేహితుడు చనిపోతున్నప్పుడు, అతని భార్య బిమాల (మాయదేవి) బాగోగులు తాను చూసుకుంటానని కిషోర్ మాట ఇస్తాడు. బిమాల ఒంటరి, తనను చేరదీయడానికి కుటుంబం లేదు. దాంతో తనను వదినగా భావించి, కిషోర్ బిమాలను తన ఇంటికి తీసుకువస్తాడు. వారి బంధం గురించి సమాజంపై పలు రకాలుగా మాట్లాడుకుంటుంది. పొరుగింటిలో ఉన్న రేణు (రేణుకాదేవి) కిషోర్ ప్రేమిస్తాడు. రేణు తన తండ్రితో కలిసివుంటుంది. ధనవంతురాలైన రేణుని అనుపమ్ (రామశుకల్) వివాహం చేసుకోవాలనుకుంటుంది. అనుపమ్ బంధువైన బేలా (మీరా) కిషోర్‌పై ప్రేమను పెంచుకుంటుంది. రేణు నుండి కిషోర్ ను దూరం చేయడానికి కిషోర్, బిమాలా బంధం గురించి అనుపమ్ చెడుగా ప్రచారం చేయడంతో ఇద్దరి మధ్య మనస్పర్థలు వస్తాయి. చివరికి, అపార్థాలు తొలగి రేణు, కిషోర్ వివాహం జరుగుతుంది.

## నటవర్గం

* పైడి జైరాజ్
* రేణుకాదేవి
* మీరా
* మాయాదేవి
* నజీర్ అహ్మద్ ఖాన్
* పి.ఎఫ్. పితవాలా
* వి.హెచ్. దేశాయ్
* జ్ఞాన చంద్ర
* రామ షుకుల్
* అగాజని కాశ్మీరీ
* సరోజ్ బోర్కర్
* ప్రతిమా
* విమలాదేవి
* రాణిబాల
* లలితా డెబుల్కర్
* కె.బి. మంగాలే
* డి.వి. సర్వే

## సాంకేతికవర్గం

* దర్శకత్వం: ఫ్రాంజ్ ఓస్టెన్
* నిర్మాత: బాంబే టాకీస్
* రచన: శారదిండు బండియోపాధ్యాయ్
* సంగీతం: సరస్వతిదేవి
* ఛాయాగ్రహణం: జోసెఫ్ విర్స్చింగ్, పరీంజా
* నిర్మాణ సంస్థ: బాంబే టాకీస్
* పంపిణీదారు: రామ్నిక్లాల్ మోహన్ లాల్ అండ్ కంపనీ, ముంబై

## ఇతర వివరాలు
# శారదిండు బండియోపాధ్యాయ్ బెంగాలీ కథా రచయిత. ఈయన సృష్టించిన కల్పిత డిటెక్టివ్, బయోమ్‌కేష్ బక్షి పాత్రలతో గుర్తింపు పొందాడు.
# హాస్యనటుడు వి.హెచ్. దేశాయ్ బొంబాయి టాకీస్‌లో చేరి ఈ సినిమాతో విజయాన్ని అందుకున్నాడు. ఇందులో రేణుకాదేవి తండ్రి పాత్రలో నటించాడు.
# ఈ చిత్రంలో రేణుకాదేవి కొత్తగా కనిపించింది.
# ఫిల్మీఇండియా సినీపత్రిక 1930 జనవరి, ఫిబ్రవరి సంచికల్లో బాబీ సినిమా గురించి, నటీనటుల గురించి ప్రశంసలతో వ్యాసాలు రాయబడ్డాయి.

## పాటలు
సరస్వతిదేవి సంగీతం అందించిన ఈ చిత్రంలోని పాటలు ప్రజాదరణ పొందాయి. ఈ పాటలను రేణుకాదేవి, మీరా, సరోజ్ బోర్కర్, ఎస్. ఎన్. త్రిపాఠి పాడారు.

### పాటల జాబితా

## మూలాలు

## ఇతర లంకెలు
* 
* యూట్యూబ్ బాబీ సినిమా

వర్గం:హిందీ సినిమాలు
వర్గం:పైడి జైరాజ్ సినిమాలు
పూజిత పొన్నాడ

**పూజిత పొన్నాడ** తెలుగు చలనచిత్ర నటి. రంగస్థలం, కల్కి చిత్రాలలో తన నటనకుగాను ప్రశంసలనందుకున్నది.

## జననం
పూజిత విశాఖపట్నం లో జన్మించింది. తండ్రి ఉద్యోగరిత్యా చెన్నై, ఢిల్లీ వంటి నగరాల్లో పెరిగింది.

## విద్యాభ్యాసం - ఉద్యోగం
ఇంజనీరింగ్ పూర్తచేసిన పూజిత, టాటా కన్సటెన్సీలో ఉద్యోగం చేసింది.

## సినిమారంగం
2015లో ఉప్మా తినేసింది లఘుచిత్రంతో నటనారంగంలోకి ప్రవేశించింది. 2016లో వచ్చిన తుంటరి పూజిత తొలిచిత్రం.

### నటించిన చిత్రాలు

### టెలివిజన్

## మూలాలు

వర్గం:తెలుగు సినిమా నటీమణులు
వర్గం:విశాఖపట్నం జిల్లా మహిళలు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
నవేగావున్ జాతీయ ఉద్యానవనం

**నవేగావున్ జాతీయ ఉద్యానవనం** మహారాష్ట్ర రాష్ట్రంలోని గొండియా జిల్లాలోని అర్జుని మోర్గాన్ అనే నగరానికి చేరువలో ఉంది..

## చరిత్ర
ఈ ఉద్యనవనాన్నికి నవేగావున్ పేరు వెనుక నవే అనగా మరాఠీ భాషలో కొత్త అని, గావ్ అనగా గ్రామం అని అర్థం. ఈ ప్రాంతంలో ఎక్కువగా గిరిజన ప్రాంత ప్రజలు నివాసిస్తుండేవారు.

## మరిన్ని విశేషాలు
ఇది మహారాష్ట్ర రాష్ట్రం యొక్క తూర్పు భాగంలో ఉంది.  
ఈ ఉద్యానవనం 133.78 చ. కిలోమీటర్ల వైశాల్యంలో విస్తరించి ఉంది. ఈ ఉద్యానవనాన్ని సాధారణంగా పక్షుల అభయారణ్యంగా పిలుస్తారు. అదేకాక ఇందులో 209 జాతుల పక్షులు, 9 రకాల సరీసృపాలు, 26 రకాల క్షీరదాలు పులులు, చిరుతపులులు అడవి పిల్లులు, తోడేళ్ళు, అడవి పందులు ఎన్నో రకాల జంతువులు ఉన్నాయి. ఈ ఉద్యనవనాన్ని ఏటా దాదాపు 50,000 మంది పర్యాటకులు సందర్శిస్తారు. ఈ ఉద్యానవనం చుట్టూ నాగ్జిరా వన్యప్రాణుల అభయారణ్యం (60 కి.మీ), ఇటియాడో ఆనకట్ట (20 కి.మీ), గోథంగావ్ వద్ద టిబెటన్ క్యాంప్ (15 కి.మీ), ప్రతాప్‌గడ్ (15 కి.మీ). వంటి చూడదగిన పర్యాటక ప్రదేశాలు ఉన్నాయి.

## మూలాలు

వర్గం:మహారాష్ట్ర పర్యాటక ప్రదేశాలు
వర్గం:మహారాష్ట్ర పర్యాటక ప్రాంతాలు
సిన్గాలిలా జాతీయ ఉద్యానవనం

**సిన్గాలిలా జాతీయ ఉద్యానవనం** పశ్చిమ బెంగాల్ రాష్ట్రంలోని మనేభాన్ జంగ్ నగరానికి చేరువలో డార్జిలింగ్ అనే ప్రాంతంలో ఉంది.

## చరిత్ర
ఈ ఉద్యానవనాన్ని 1986 లో వన్యప్రాణుల సంరక్షణ కేంద్రంగా ప్రకటించారు. దీనిని 1992 లో జాతీయ ఉద్యానవనంగా గుర్తించారు. ఇది మొత్తం 78.6 చ. కిలోమీటర్ల వైశాల్యం లో విస్తరించి ఉంది. ఈ ప్రాంతం చాలాకాలంగా మానేభంజాంగ్ నుండి సందక్ఫు (పశ్చిమ బెంగాల్ యొక్క ఎత్తైన శిఖరం), ఫలుట్ వరకు ట్రెక్కింగ్ మార్గంగా ఉపయోగించబడింది.

## మరిన్ని విశేషాలు
ఈ ఉద్యానవనంలో ఎర్ర పాండా, చిరుత పులులు, జింకలు, పసుపు గొంతు మార్టెన్, అడవి పంది, పాంగోలిన, పికా, హిమాలయాల్లో నివసించే నల్ల ఎలుగుబంట్లు వంటి ఎన్నో రకాల జంతువులు ఉన్నాయి.

## భౌతిక భౌగోళికం
పశ్చిమ బెంగాల్లో ఉన్న రెండు ఎత్తైన శిఖరాలు సందక్ఫు (3630 మీ), ఫలుట్ (3600 మీ) ఈ ఉద్యానవనంలో ఉన్నాయి. ఈ ఉద్యానవనం గుండా రామ్మామ్, సిరిఖోలా నదులు ప్రవహిస్తున్నాయి.

## మూలాలు

వర్గం:పర్యాటక ఆకర్షణలు
నయీ కహానీ (1943 సినిమా)

**నయీ కహానీ** 1943లో విడుదలైన హిందీ చలనచిత్రం. డి.డి. కశ్యప్ దర్శకత్వం వహించిన ఈ చిత్రంలో పైడి జైరాజ్, పైడి జైరాజ్, రోజ్, నంద్రేకర్, బెనర్జీ, శాలిని నటించిన ఈ చిత్రానికి శ్యామ్ సుందర్ సంగీతం అందించాడు.
  
## నటవర్గం

* పైడి జైరాజ్
* రోజ్
* నంద్రేకర్
* బెనర్జీ
* శాలిని
* చోటు
* రాణే
* మనాజీరావు
* గంపాత్రో
* కరాద్కర్
* ప్రాధన్
* టాకర్
* భిడే

## సాంకేతికవర్గం
* దర్శకత్వం: డి.డి. కశ్యప్
* నిర్మాణం: ప్రభాత్ ఫిల్మ్స్
* కథ: కె. అహ్మద్ అబ్బాస్ 
* మాటలు, పాటలు: వలి సాహెబ్
* సంగీతం: శ్యామ్ సుందర్
* ఛాయాగ్రహణం: సురేంద్ర పై
* కూర్పు: ఏఆర్ షైఖ్

## పాటలు
ఈ చిత్రంలోని 9 పాటలను వలి సాహెబ్ రచించగా, శ్యామ్ సుందర్ సంగీతం అందించాడు.
# ధూ కి గాడి ఉదయ్ లియే జా (గానం: రాజ్‌కుమారి,పి. బెనర్జీ)
# ఆ ఆ బిచ్డే హ్యూ సాజన్ జిస్ దేశ్ గయా హై (గానం: జి.ఎం. దురాని)
# లాయి రి లో గజ్రే లే లో
# ఆయి ఉడాన్ ఖటోల్ పర్ చాడ్ కర్ సావన్ కి రాణి
# నీంద్ హుమారి ఖ్వాబ్ తుమ్హారే (గానం: జి.ఎం. దురాని, బాలక్ రామ్)
# హుమీన్ క్యా అబ్ ఖిజా జయే నా జయే (గానం: జి.ఎం. దురాని)
# డెస్ బీచ్ పార్డెస్ కర్ కే
# మన్ మందిర్ మెయి ఆయే బాలం ఆయే
# క్యా సుఖ పాయ నైన్ మిలేక్ (గానం: జి.ఎం. దురాని)

## మూలాలు

## ఇతర లంకెలు
* 
* యూట్యూబ్ లో నయీ కహానీ సినిమా

వర్గం:హిందీ సినిమాలు
వర్గం:పైడి జైరాజ్ సినిమాలు
కాళీ పులుల సంరక్షణ కేంద్రం

**కాళీ పులుల సంరక్షణ కేంద్రం** కర్ణాటక రాష్ట్రంలో ఉత్తర కనరా జిల్లాలోని '''దాండేలి''' ప్రాంతంలో ఉంది.

## చరిత్ర
ఈ అడవి ప్రాంతం మే 10, 1956 న **దాండేలి వన్యప్రాణుల సంరక్షణ కేంద్రం**గా ప్రకటింపబడింది. కర్ణాటక రాష్ట్ర ప్రభుత్వం ఈ కేంద్రంలో ఉన్న సగభాగాన్ని కలిపి  **అన్షి** జాతీయ ఉద్యానవనాన్ని ఏర్పాటు చేయడానికి ప్రతిపాదించి, ఈ ప్రతిపాదనను సెప్టెంబర్ 2, 1987 న అమలు చేసింది. 2002 లో ఈ ఉద్యనవనాన్ని 90 చదరపు కిలోమీటర్లు మేర విస్తరించారు. అన్షి జాతీయ ఉద్యానవనం, దాండేలి వన్యప్రాణుల సంరక్షణ కేంద్రాన్ని కలిపి **[https://web.archive.org/web/20190914204901/http://nammakpsc.com/wp/dandeli-anshi-tiger-reserve/ "ప్రాజెక్ట్ టైగర్"]** కింద  టైగర్ రిజర్వ్ హోదాను ఇచ్చి జనవరి, 2007 లో **'అన్షి దాండేలి టైగర్ రిజర్వ్**' గా ప్రకటించారు. ఈ ఉద్యానవనంలో కాళీ నది ప్రవహిస్తుంది. ఆ నదికి గుర్తుగా డిసెంబర్ 2015 న దాండేలి అన్షి పులుల సంరక్షణ కేంద్రాన్ని **కాళీ పులుల సంరక్షణ కేంద్రం**గా నామకరణం చేశారు.

## మరిన్ని విశేషాలు
ఈ ఉద్యానవనం బెంగాల్ పులులు, చిరుతపులులు, భారతీయ ఏనుగులకు నివాసం అయింది. ఈ ఉద్యానవనం 1300 చదరపు కిలోమీటర్ల విస్తీర్ణంలో విస్తరించి ఉంది.
## మూలాలు

వర్గం:కర్ణాటక పర్యాటక ప్రదేశాలు
వర్గం:పర్యాటక ఆకర్షణలు
సింగార్ (1949 సినిమా)

**సింగార్** 1949, డిసెంబరు 12న విడుదలైన హిందీ చలనచిత్రం. జె.కె. నంద దర్శకత్వంలో పైడి జైరాజ్, సురైయ, మధుబాల, మధన్ పూరి నటించిన ఈ చిత్రానికి ఖుర్షీద్ అన్వర్ సంగీతం అందించాడు.

## నటవర్గం

* పైడి జైరాజ్ (డా. కిషన్)
* సురైయ (శాంత)
* మధుబాల (సితార)
* మధన్ పూరి (డా. నిరంజన్)
* కె.ఎన్. సింగ్ (కృష్ణ తండ్రి)
* దుర్గ కోటే (కృష్ణ తల్లి)
* అమీర్ బాను (సితార తల్లి)
* రణధీర్ (రమేష్)
* శవరాజ్ (రాము)
* చంద (లీలా)
* చుకూ 
* ప్రేమ్ ధావన్

## సాంకేతికవర్గం
* కథ, కథనం, దర్శకత్వం: జె.కె. నంద
* నిర్మాత: ఆర్.బి. హల్దియా
* మూటలు: పండిత్ ఫణి
* సంగీతం: ఖుర్షీద్ అన్వర్
* పాటలు: దీన నాథ్ మధోక్, నక్షాబ్ జరచావి, షకీల్ బదాయుని
* ఛాయాగ్రహణం: రజనీకాంత్ పాండ్య
* కూర్పు: వై.జి. చౌహాన్
* నిర్మాణ సంస్థ: హల్దియా నంద ప్రొడక్షన్స్

## మూలాలు

## ఇతర లంకెలు
* 
* యూట్యూబ్ లో సింగార్ సినిమా

వర్గం:హిందీ సినిమాలు
వర్గం:పైడి జైరాజ్ సినిమాలు
బ్రాండ్ బాబు

**బ్రాండ్ బాబు** 2018లో విడుదలైన తెలుగు చలనచిత్రం. పి.ప్రభాకర్ దర్శకత్వం వహించగా సుమంత్ శైలేంద్ర, ఈషా రెబ్బా నటించారు.  మారుతి రచించిన ఈ సినిమాను శైలేంద్ర కుమార్ నిర్మించాడు.

## తారాగణం

* డైమండ్ బాబుగా సుమంత్ శైలేంద్ర
* రాధగా ఈషా రెబ్బా
* డైమండ్ బాబు తండ్రిగా మురళి శర్మ
* రాధా మామగా రాజా రవీంద్ర
* హోంమంత్రి కుమార్తెగా పూజిత పొన్నాడ
* సత్యం రాజేష్
* నళిని

## పాటలు

## మూలాలు

వర్గం:2018 తెలుగు సినిమాలు
అచ్చు రాజమణి

**అచ్చు రాజమణి**, తరచుగా "**అచ్చు"గా పేరు పొందాడు**, అతను భారతీయ చలనచిత్ర స్కోరు, సౌండ్‌ట్రాక్‌ల స్వరకర్త,గాయకుడు. అతను అనేక మలయాళం, తెలుగు, తమిళ చిత్రాలకు సంగీతాన్ని అందించాడు. 2008 లో తెలుగు చిత్రం *[[నేను మీకు తెలుసా (సినిమా)|నేను మీకు తెలుసా]]* ...?కు అతను సంగీత దర్శకత్వం *వహించాడు* .
thumb|అచ్చు రాజమణి
అతను మలయాళ సంగీత పరిశ్రమకు మార్గదర్శకులలో ఒకరిగా పరిగణించబడ్డ సంగీత దర్శకుడు బి.ఎ.చిదంబరనాథ్ మనుమడు. అతని తండ్రి, రాజమణి, తమిళ, తెలుగు, కన్నడ, మలయాళం భాషలలో 1000 సినిమాలకు (ఫిబ్రవరి 2016 లో అకస్మాత్తుగా మరణించారు) పైగా సంగీత దర్శకత్వం వహించారు. అతను చెన్నైలోని లయోలా కాలేజీ నుండి గ్రాడ్యుయేట్.

సంగీత కుటుంబం నుండి వచ్చిన అతని సహజ ఆసక్తి పైలట్ కావడం. అతను విమానయానం కంటే సంగీతాన్ని ఎంచుకుని పూర్తి స్థాయి సంగీత దర్శకుడు అయ్యాడు. సంగీత దర్శకుడు ఎం. ఎం. కీరవాణి దగ్గర కర్ణాటక సంగీతాన్ని నేర్చుకున్నాడు.

## కెరీర్
అతను 350 కి పైగా పాటలకు కీబోర్డ్ ప్రోగ్రామర్‌గా పనిచేశాడు. 150 కి పైగా చిత్రాలకు నేపథ్య సంగీతాన్ని ప్రోగ్రామ్ చేశాడు. అతను ఒక ప్రొఫెషనల్ పియానిస్ట్. అతను తన తండ్రి దగ్గర అనేక కంపోజిషన్లకు పియానో వాయించాడు. ప్రియదర్శన్ దర్శకత్వం వహించిన బాలీవుడ్ చిత్రం *చుప్ చుప్ కే* (2006) కోసం అతను మొదట కీబోర్డ్ వాయించాడు. మలయాళ చిత్రం *కీర్తి చక్ర* యొక్క సీక్వెల్ చిత్రం *కురుక్షేత్ర* (2008) కోసం నేపథ్య సంగీతాన్ని స్కోర్ చేయాలని ఆయన పిలుపునిచ్చారు. అచ్చు యొక్క నేపథ్య సంగీతం బాగా ప్రశంసించబడింది.
## సినిమాలు
# నేను మీకు తెలుసా (2008)
# కుర్రాడు (2009)
# పోటుగాడు (2013)
# నా రాకుమారుడు (2014)
# గాలి సంపత్ (2021)
# నా రాకుమారుడు

## ప్రస్తావనలు

వర్గం:తమిళ సినిమా నేపథ్యగాయకులు
వర్గం:మలయాళ సినిమా నేపథ్యగాయకులు
వర్గం:తెలుగు సినిమా నేపథ్యగాయకులు
వర్గం:జీవిస్తున్న ప్రజలు